Benar Kerja Tak Pernah Habis, Tapi Bila Masuk Ke Rumah Tu Ada Caranya Supaya Jadi Lebih Tenang

Dalam membina keluarga umpama membina sebuah rumah. Apabila asasnya kuat, sudah tentu kukuhlah rumah itu.

Ibu bapa pastinya sibuk dengan urusan seharian termasuk kerjaya demi memastikan masa depan keluarga yang bahagia. Namun, perlu ingat wang tiada menjanjikan kebahagiaan selamanya. Jika asyik bekerja sehingga alpa kepada tuntutan kebahagian tentu rumah yang didiami ‘panas’ je. Tiada istilah ‘Rumah ku Syurga’.

5 Tips Untuk Bagi Rumah Jadi Lebih Sejuk & Tenang

1. Jangan masuk rumah dengan membawa keserabutan daripada pejabat dan tempat kerja

Tenangkan diri dan buat Deep Breathing dulu sebelum melangkah masuk ke dalam rumah. Jangan bawa masuk stress kerja ke dalam rumah hingga anak anak dan pasangan pun kena tempiasnya

2. Sebelum masuk rumah baca doa dulu. Jangan main masuk je.

Kita nak set minda kita bahawa kita sedang memasuki ‘ zon keberkatan dan kebahagiaan ‘. Latih juga mindset ni pada anak kita bahawa rumah ni adalah tempat yang penuh dengan kebahagiaan.

Baru la anak kita tak merapu mencari kebahagiaan di luar rumah!

3. Sesekali tu ajar anak kita organizational skills juga :

+ Bila dah habis main, kat mana nak simpan
+ Bila dah buka baju, kat mana nak letak
+ Bila dah mandi, nak simpaj tuala kat mana
+ Bila dah makan, nak cuci dan simpan pinggan kat mana

Bukan rumah je kurang bersepah, kemahiran anak pun kita boleh asah!

4. Hadkan bilangan mainan di rumah. Mainan tu bagus untuk anak kita tapi sebenarnya ‘ less is better ‘

Mainan yang lebih sedikit membuatkan anak kita lebih fokus. Bila mainan terlampau banyak ni, bukan kita je pening. Anak pun naik pening nak memilih!

5. Kita kena mahir membaca raut wajah, tone suara dan bahasa tubuh pasangan kita

Kita kena faham, masa pasangan kita tu nak bagitahu kita sesuatu :

+ 7% je yang sampai melalui PERKATAAN
( verbal communication )
+ 38% maksud perkataan tu terkandung dalam NADA SUARA
+ dan 55% maksud perkataan tu terkandung dalam gerakan tubuh dan mimik muka

Bila isteri kata ” Takpe. Saya ok je. Abang rehat la “. Aduiii..Jangan la terus percaya! Tu baru 7% daripada hal yang sebenar je tu!

Tengok dulu raut wajah dia, ada tak tanda tanda redup akibat KEPENATAN? Dengar dulu nada suara dia, ada tak suaranya mendatar akibat cuba menyorokkkan STRESS yang melampau?

Bila kita dah mula pandai baca bahasa tubuh pasangan, insyaAllah ni la baru dikatakan RUMAHKU, SYURGAKU!


Ibu Ayah Kena Alert Cara Nak Asing Bilik Tidur Bila Anak Dah Besar

Bukan mudah bagi ibu bapa mendidik anak untuk tidur secara berasingan. Ada panduan yang perlu diketahui. Ikuti perkongsian ibu ini mengenai cara mengasingkan anak tidur setelah besar.

Tips Asing Bilik Tidur Bila Anak Dah Besar.
=================================

Saya baru berjaya melepasi dilema nak berjaya asingkan anak dari tempat tidur (asing bilik). Pheww..Hanya Allah sahaja yang tahu! ?
.
Sebenarnya kan..bila berjaya ni, perasaan kejayaan tu tak taulah nak gambarkan macam mana..Haha.
.
Masa zaman hero dua orang sebelum ni, Alhamdulillah ok. Mungkin sebab si abang ada kawan.
.
Masa tu saya mula asingkan (asing bilik) masa diorang umur 1 dan 4 tahun. Kali ni bila anak perempuan sorang ni, rasa kasihan menggunung tinggi ?. Tak sampai hati.
.
Masa baby asing dalam baby cot, satu bilik. Bila try asing sekarang (asing bilik), meraung satu rumah tengah-tengah malam ketuk pintu bilik abi umi. Sampai menjerit sebut, “Umi Abi tak sayang Sofieyya!”. Huhu..luluh hati mak nak oii…
.
Saya try buat:

1. Deko bilik cantik-cantik dengan cadar & mainan.
.
2. Letak teddy bear dan baby doll sebelah.
.
3. Disebabkan dia suka baby, saya pujuk kata kalau nak baby, kena tidur bilik sendiri, baru boleh jadi kakak. Nanti baby pun nak tidur dengan kakak.
.
(P/S: Of course saya sebut kena doa banyak-banyak kat Allah juga. Kita nak fahamkan dia bahawa sebab kuasa Allah dapat baby, bukan sebab tidur bilik sendiri)
.
4. Acu try pujuk dan puji, dia buat muka derkk saja.
.
5. Beli mainan baru dengan harapan berjaya. Abang-abang dah siap perli dah kata, jangan percayalah ummi, mesti dia tak nak juga. Nanti last-last dia akan ketuk bilik kitaorang juga, kalau kunci pintu, dia panjat tingkap tepi tu.. Hmm.. Takpe, kita try dulu.
.
Apa yang berlaku? Semuanya tak jalan ?..
.
Sampailah satu hari saya dapat idea. Hasil dari pembacaan dan try and error sejak sekian lama. Berapa lama? Hampir setahun jugaklah kiranya?
.
Apa yang saya buat?

Saya letakkan 3 Fasa Peralihan:

1- Nak Biasakan dengan suasana bilik sendiri
2- Tidur dibilik berteman.
3- Tidur sendiri

FASA 1:

1. Banyak kali biasakan berada dalam suasana biliknya. Masa nak tidur baca buku dalam bilik. Main & Sembang-sembang.
.
2. Puji kata cantiknya bilik Sofieyya, ummi pun rasa macam nak tidur kat sinilah boleh?

FASA 2:

3. Masa Fasa peralihan ni memang akan tidur sekali dengan Sofieyya. Kesian kat abi takdak kawan. Hehe. Kadang-kadang Abi yang teman.
.
4. Ada try bila dia dah tidur sembunyi- sembunyi keluar. Kalau dia tak sedar ok. Tapi kalau sedar jenuh meraung!
.
5. Masa menjerit, mengamuk ketuk pintu, saya dah nak buka pintu. Abi kata tunggu jap tengok apa dia akan buat. Masa tu rasa macam kejam tak sampai hati dengar menangis. ?
.
Tapi terfikir juga, kalau setiap kali menangis pintu dibuka, bila dia akan belajar tidur sorang? Dia akan belajar “menangis je nanti umi buka pintu juga”. So kami buat diam. nak tengok. Tup tup tak lama lepas tu dia diam. Penatlah tu kot. Hehe
.
6. Rupanya dia pi buka lampu satu rumah! Dia pi masuk bilik abang tidur ?. Panjat tingkap sebelah dalam. Ya Allah boleh ada idea macam tu!
.
Tak lama lepas tu dah tak ada bunyi menjerit ketuk pintu Abi Ummi dah Alhamdulillah. Tapinya, bilik abang pula jadi port baru. Haha. Sampai satu tahap abang-abang kunci pintu bilik semua. At last, dia give up.
.
7. Saya ada tunjukkan video kanak-kanak sebaya dia yang tidur sorang. Dia inspired! Mungkin bila tengok tu dia nampak diri dia sendirilah kot.
.
Jeng jeng jeng..Part ni nak try bagi tidur sorang-sorang pula…

FASA 3:

8. Rutin macam biasa yang sebelum ni. Buang air kecil dan gosok gigi. Tutup lampu. Waktu baring saya cakap, insyaAllah Allah akan jaga kita, jaga Sofieyya bila tidur. Syaitan semua lari bila kita baca doa yang Nabi ajar kan? Dia angguk.

Lepas baca Ayat Kursi, 3 Qul; Qulhuwallahuahad (Al-Ikhlas), Qula’uzubirabbinnas(An-Nas), Qula’uzubirabbilfalaq (al-Falaq),
Baca Doa tidur, tiup tapak tangan dan sapu seluruh badan dari atas kepala sampai kaki.

Saya cium pipi dan dahi & doakan dia. Sambil niat dalam hati, Ya Allah bagilah Sofieyya tidur nyenyak sampai pagi Ya Allah.
.
9. Saya cakap kat Sofieyya, “Sofieyya, ummi keluar 10 MINIT kat library ya, ummi nak baca buku jap, japlagi ummi datang balik ok?”.
.
10. Saya tanya bagi dia pilihan “tertutup”, “Sofieyya nak umi buka pintu ke tutup pintu? Sofieyya pilih buka (dah agak dah ?).

“Sofieyya nak selimut ke tak nak?, Sofieyya pilih selimut. Kiranya bukan soalan, nak tidur bilik umi abi ke bilik Sofieyya? ?
.
11. Ya, saya set timer 10 minit. Baca buku sikit dan tulis plan to do list untuk esok hari.
.
12. Lepas 10 MINIT, memang saya pergi bilik Sofieyya. Teeeet..Alhamdulillah, dah selamat berlayar dengan nyenyaknya..Alhamdulillah!
.
13. Esok pagi masa nak subuh, nak kejut bangun dan siap untuk sekolah. Saya masuk bilik, buka lampu “Assalamualaikum Sofieyya selamat pagi! Dengan muka happynya saya kata..

“Wahhh…Alhamdulillah tahniah! Sofieyya berjaya tidur sorang-soranglah malam tadi!! Abi pun datang puji dan cium dahi dan pipi dia. Wah bukan main gembiranya muka dia!. Senyum cover malu.
.
14. Masa tu rasa boleh percaya ke ni untuk esok? Yang abang pulak kata, eh betul ke ummi Sofieyya tidur sorang-sorang malam tadi? Alah.. baru satu hari je pun..
.
Umi cover, “Takpelah kan Sofieyya esok insyaAllah Sofieyya tidur lagi sorang-sorang kan? Dia angguk. Muka macam tak percaya dia boleh tidur sorang-sorang. Yeay Sofieyya berjaya!
.
Siap kemas katil dan bilik sendiri. Oklah kemas style dia. Kalau perasan saya selalu sebut, “It’s not about perfect, it’s all about HABIT”.
.
Alhamdulillah.. So far, sampai setakat malam ni (dah hampir seminggu) masih ok. Hehe. InsyaAllah tu, sebab menurut dari apa yang saya baca (tak ingat dah dimana), diorang nak dapat momentum awal tu yang agak mencabar. Bila dah dapat, insyaAllah ok.
.
Anak-anak yang dilatih tidur bilik sendiri ni insyaAllah lebih mature, ada self-confidence dan berdikari. InsyaAllah.
.
Patutlah mat salleh ajar asing bilik sejak kecik lagi. Sebab bila dah besar banyak akai & pandai cakap ni tersangatlaaaaah mencabarnya!.
.
Ada banyak benefits menurut kajian bagi baby yang diasingkan tempat tidur dibilik sendiri seawal 6 bulan atau lebih awal.
.
Antaranya, mereka akan dapat deep sleep yang lebih baik (tidur nyenyak), belajar untuk sabar menunggu apabila menangis sementara ibu/bapa datang, belajar self-control dan menghargai barang peribadi.
.
Amacam mommies, berani nak asingkan baby dibilik lain seawal 6 bulan atau lebih awal? Hehe..
.
Ikutlah kan.. Yang pastinya, jangan sampai sudah masuk umur 7-8 tahun ke atas masih tidur bersama ibubapa.
.
Selamat mencuba!
.
Saya gigih tulis panjang-panjang ni sebab ada yang tanya haritu. Harap membantu ya ?. Cc. Ummu Uwais Azizah Alia Maisarah
.
#lifeskills
#ummidenamoments
#DrMardianaIshak

Sumber: FB Mardiana Mt Ishak


“5 Tahun Dulu Nyaris Buta…”- Wanita Ni Kongsi Cerita Gara-gara Tak Makan Ubat Cacing!

Umumnya kita sangat prihatin untuk memberi ubat cacing pada anak-anak kita semasa mereka kecil untuk menjaga kesihatan mereka. Paling tidak dalam setahun, sekali kita akan berikan anak makan ubat cacing. Kalau anak tidak mahu makan, sampai kita sangguplah paksa mereka makan, ini semua demi kesihatan mereka.

Namun tahukah anda, makan ubat cacing bukan sahaja untuk anak-anak malah kita orang dewasa juga perlu mengambil ubat cacing!

Terpanggil untuk memberi kesedaran kepada umum, pemilik akaun TikTok@faetahz atau mesra disapa Tah,  berkongsi pengalaman lima tahun yang lalu yang menyebabkan dia  hampir buta gara-gara cacing.

Mata Gatal & Kabur

“Cerintanya begini, masa hujung 2015 tu aku pergi satu camp di tepi pantai. Jadi di sana aku banyak main pasir sebab kena buat LDK (latihan dalam kumpulan), buat sandcastle dan banyaklah main pasir.

“Beberapa hari selepas balik, aku rasa gatal-gatal mata. Ingatkan biasa-biasa sampai lah satu malam tu ketika sedang tengok tv terasa sangat gatal dan ketika gosok-gosok mata nampak ada semacam bebenang. Ingatkan tahi mata, biarkan jugalah.

“Bangun tidur esoknya tu pandangan aku kabur yang teramat sangat, tapi sebelah mata sahaja. Bagi tahu umi masalah mata aku ni dan kami pun pergi ke klinik pakar mata, tapi sebab klinik tu tak cukup kelengkapan, aku diberi ubat sahaja. Beberapa hari titik ubat tu, gatal memang hilang tapi mata masih kabur,” cerita Tah panjang lebar.

Pergi Kedai Cermin Mata

Tidak puas hati kenapa mata tetap kabur dan disangkakan ada kaitan dengan ‘power’ cermin mata, maka Tah dan umminya pergi ke kedai cermin mata untuk dapatkan kepastian.

“Mata aku kabur dan ummi ingatkan mungkin power cermin mata naik, jadi ummi sarankan kami pergi ke  pusat optometri untuk memeriksa tahap kerabunan mata.

“Bila buat pemeriksaan, orang kat kedai cermin mata tu letak power paling tinggi pun pandangan  aku masih kabur, sampai dia cakap mustahil naik power cepat sangat dan disarankan pergi ke klinik,”jelasnya lagi.

Semakin Serius

Mencari apa punca mata menjadi rabun, Tah terus mendapatkan rawatan di klinik pakar mata yang lain pula dan siapa sangka masalah matanya itu perlu dirujuk ke hospital besar.

Pelbagai ujian dilakukan untuk mengetahui punca penyakit yang dialami. Bukan sehari dua perlu buat temujanji dengn doktor pakar namun masih tidak dapat menemui jawapan pada masalah mata yang dialami. Sehinggalah suatu hari kesnya itu dirujuk kepada doktor pakar dari Hospital Selayang.

“Bila jumpa pakar, perkataan mula-mula keluar daripada mulut dia, “worm“ dan terus tanya bila last aku makan ubat cacing. Aku kata last aku makan ubat cacing masa kecik.

“Pastu dia (pakar) cakap, ubat cacing ni kena makan. Tak kisah kita kecil atau besar, setahun dua kali, sebab cacing ini memang akan selalu ada dalam badan kita.

“Menurut kata pakar, Tah bernasib baik sebab cacing tersebut tak kena mata hitam, kalau tak ia akan kekal dan boleh menyebabkan buta.

“Siapa sangka hanya kerana tak makan ubat cacing, akhirnya aku kena ambil ubat tersebut selama empat bulan supaya cacing dalam badannya betul-betul mati,”ceritanya panjang lebar dan menyarankan agar orang ramai ada kesedaran untuk ambil ubat cacing sekurang-kurangnya 2 kali setahun.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Anak Lelaki Bujang Yang Berjerawat, Elok Sangat Cuba Cara Ni Kecutkan Jerawat Tanpa Parut!

Cuba ibu-ibu lihat wajah anak-anak yang sedang meningkat remaja, bagaimana keadaan kulit wajah mereka? Mungkin masa dan ketika inilah kita sebagai ibu perlu beri lebih perhatian dalam memberi nasihat bab penjagaan kulit wajah.

Memandangkan pada usia remaja inilah,  bintik-bintik jerawat akan bertamu di muka. Jika tidak dirawat, bimbang akan memberi kesan atau parut pada wajah mereka pula nanti.

Jadi apa kata, perkenalkan teknik rawatan menggunakan bahan-bahan alami kepada anak remaja anda. Ini  sebagaimana yang dikongsikan oleh Encik Nauf Safuan untuk mengatasi masalah jerawat di wajahnya.

Malah anda juga boleh turut sama praktik cara ini untuk mendapatkan kulit wajah yang lebih mulus dan lembab semulajadi. Jadi, jom semak cara-cara penyediaannya.

Ni percubaan pertama aku mengunakan kunyit dan timun. Aku share pengalaman aku yea.

Tujuan aku pakai mask ni. Sebenarnya nak kecutkan jerawat kat atas kening ni dan aku campur dengan timun untuk haluskan kulit aku dan kecilkan pori pori. Timun tu juga bertindak untuk mengawal minyak yang bertakung kat muka aku ni. Haha

Perbezaan selepas aku pakai mask kunyit timun ni. Muka nampak lebih fresh. Kulit rasa lembut. Jerawat atas kening dah mula tunjuk kesan nak mengecut.

Kulit aku jenis berminyak. Aku pakai pagi. Alhamdulillah sampai malam kulit aku mantain ja tak berminyak. Sampai malam kulit mantain lembut dan lembab. Mungkin sebab aku buh timun tu. Pori pun nampak lebih halus.

Kunyit tu hampa buh 1 sudu kecik. Sudu kfc tu. Pakai jangan lama sangat. Nanti muka jadi kuning. Pakai dalam 5 minit dan terus cuci guna air bersih.

LANGKAH DEMI LANGKAH :

2. Campurkan dengan sedikit kunyit.

3. Gaul rata dan sedia disapu rata pada wajah.

4. Biarkan seketika sebelum dicuci bersih.

Selamat mencuba.


“Faz Dukung Fatima Non Stop” Gelagat Fazura Dukung Anak Sepanjang Masa Bikin Wargamaya Kagum

Kasih seorang ibu memang tiada tolok bandingannya. Sanggup melakukan apa sahaja untuk anak tersayang walau diri sendiri kadangkala kepenatan.

Apa yang penting bagi seorang ibu adalah keselesaan anak tersayang walau di mana berada.

Figura yang cukup dikenali ramai, pelakon dan usahawan Nur Fazura yang berkongsi foto dan video terbaharu di Instagram mencuri perhatian ramai.

Fazura telah berkongsi video ketibaannya di lapangan terbang dan hotel penginapan sepanjang percutian bersama keluarga di Langkawi sempena ulang tahun kelahirannya yang ke-39.

Apa yang mencuri perhatian pengikut-pengikut Instagram usahawan jelita ini apabila melihat gelagatnya yang tidak berhenti mendukung anak tersayang Nur Fatima Aisya sepanjang berada di lapangan terbang, ke hotel penginapan mereka dan ketika berada di restoran.

Betullah orang kata bila dah bergelar ibu, tak kira orang biasa atau selebriti terkenal pasti sentiasa mengutamakan keselesaan anak di mana pun berada.

Menerusi dua foto yang dimuat naik sebelum itu, Fatima dipangku Fazura ketika berada di dalam sebuah kereta dan kelihatan wajah Fatima yang mengantuk.

Sebagai ibu, pelakon yang mesra disapa Faz ini tidak kisah untuk mendukung anaknya yang mengantuk sepanjang masa apabila tiba di destinasi mereka.

Selain meninggalkan komen ucapan ulang tahun untuk selebriti jelita ini, ramai juga pengikut yang menyatakan kekaguman melihat kegigihan Fazura terus mendukung anaknya.

Sikap peramah Fazura yang sentiasa tidak berkira melayan permintaan peminat untuk bergambar walaupun diri sendiri letih mendukung anak mendapat pujian pengikutnya di Instagram.


“Akhirnya Muncul Juga Baby Girl.” Isteri Selamat Bersalin Anak Ketiga, Aidil Zafuan Luah Rasa Syukur

Pemain bola sepak JDT, Aidil Zafuan berkongsi berita gembira di atas kelahiran bayi perempuannya. Berita tersebut dimuatnaik menerusi Instagramnya dengan kapsyen yang ringkas.

“Alhamdulillah isteri saya telah selamat melahirkan baby girl pada 27.12.2021”

Aidil turut melahirkan rasa syukur dan mengucapkan terima kasih di atas doa ramai buat dia dan isterinya, Zarema Zainal.

“Terima kasih kepada semua yang mendoakan saya dan isteri,” ujarnya.

Aidil dan Zarema  mendirikan rumahtangga pada 2014. Hasil perkongsian hidup, pasangan ini dikurniakan dua orang cahaya mata lelaki iaitu Ayden Zeeyad dan Ayres Zachary.

Sebelum ini Aidil Zafuan pernah mendirikan rumahtangga bersama pelakon, Rita Rudaini namun hanya bertahan selama lima tahun sebelum bercerai pada Tahun 2013.

Mereka dikurniakan dua orang cahaya mata lelaki, Airit Rayyan Rizqin dan Airit Qaqa Arjuna yang kini  di bawah jagaan Rita.

Menjengah ke ruangan komen, rata-rata menitipkan ucapan tahniah kepada Aidil dan Zarema. Tengku Mahkota Johor, TMJ turut berbuat demikian.


Barli Boleh Jadi Pengganti Nasi? Ikuti Penjelasan Dr Ini. Rupanya Banyak Manfaat.

Nasi adalah makanan ruji orang Melayu di Malaysia. Ramai yang tidak nampu untuk meninggalkan nasi.

Dalam ceramah kesihatan, saya mencadangkan bagi pesakit metabolik seperti pesakit diabetes, hiperkolestrolemia dan hipertensi, agar menukarkan nasi dari beras putih kepada beras perang atau beras rebus (parbolied). Ini kerana beras putih mempunyai nilai GI yang terlalu tinggi berbanding dengan beras yang saya sebutkan tadi.

Mengambil barli dalam makanan dikatakan amalan sunnah.(Maaf saya tidak jumpa hadis yang berkaitan). Namun apa yang terbukti, pengambilan barli sangat baik untuk kesihatan. Ia mampu mencegah dan merawat penyakit.

Sebagai contoh untuk sarapan, boleh campurkan barli yang direbus dengan buah kurma, kismis, buah teen dan madu. Untuk makan tengahari atau malam, boleh gantikan nasi dengan barli, dimakan bersama lauk kari ikan bersama sayur yang ditumis.

Banyak manfaat barli, antaranya:

1. Merawat kencing kotor

Kencing kotor merujuk kepada jangkitan pada saluran/pundi kencing. Dengan mengamalkan minum air barli, ia membantu merawat masalah ini.
.
Ini kerana air barli bersifat alkali. Ia juga bersifat diuretik, yang meningkatkan penghasilan air kencing. Ini membantu pesakit kencing lebih banyak, dengan secara tidak langsung mengeluarkan kuman bakteria dari pundi dan saluran air kencing.
.
Air barli juga bersifat anti-keradangan yang membantu masalah penyakit ginjal kerana ia dapat menurunkan tahap asid urik dan kreatinine. Bagi pesakit ginjal (yang belum menjalani hemodialisis), minum air barli tanpa gula, sangat membantu merawat masalah ini.
Barli juga kaya dengan magnesium, yang dapat mencegah penghasilan batu karang.
.
Minum 2-3 gelas air barli sehar sehingga masalah tersebut berkurangan, dan kemudiannya sembuh.

2. Membantu Menurunkan Berat Badan

Barli kaya dengan serat, terutama beta-glucan. Ia memberikan rasa kenyang dalam jangka masa yang lama, mengelakkan dari rasa cepat lapar. Ia juga baik untuk sistem penghadaman badan dan meningkatkan metabolisma. Menggantikan nasi dengan barli dapat membantu menurunkan berat badan.

3. Merendahkan Tahap Kolestrol

Menggantikan beras dengan barli dapat mengurangkan tahap kolestrol jahat dalam darah, lalu mengurangkan risiko mendapat masalah sakit jantung. Ini kerana serat beta-glucan dalam beras barli dapat mengurangkan penyerapan kolestrol dari makanan ke perut dan usus.

4. Menjadikan Jantung Lebih Sihat

Menggantikan beras dengan barli juga dapat merendahkan tahap kolestrol di dalam darah, mencegah keradangan dan meminimakan proses pengoksidaan yang menyebabkan pemendakan kolestrol dalam saluran darah. Dengan ini ia membantu mencegah penyumbatan saluran arteri atau dikenali atherosclerosis.

Barli mempunyai sejumlah vitamin B (niacin) dan vitamin E yang dapat melambatkan proses keradangan dan pengoksidaan. Selain menghalang berlakunya atherosclerosis, barli juga dapat merendahkan tekanan darah tinggi yang menjadi punca bagi masalah serangan sakit jantung dan stok.

5. Membantu Sistem Penghadaman

Mengambil barli menggantikan nasi juga membantu penghadaman makanan dan baik untuk kesihatan perut dan usus. Barli bersifat alkali dan ini bagus untuk pesakit gastritis. Barli juga mempunyai banyak serat yang menjadi sumber prebiotik. Air barli juga mempunyai elektrolit yang seimbang, bagus untuk mereka yang mengalami cirit-birit.

6. Mengawal Tahap Gula pada Diabetes

Mengambil barli menggantikan nasi juga bagus untuk pesakit diabetes. Dua faktor yang terdapat pada barli, iaitu kandungan fiber yang tinggi dan kandungan serat beta-glucan yang melambat penyerapan gula dari makanan. Oleh itu barli mempunyai nilai Index Glisemik yang rendah, iaitu 45 berbanding beras putih GI 75.

7. Kulit Yang Lebih Sihat dan Cerah

Mengambil barli menggantikan nasi atau meminum air barli dapat menggalakkan perkumuhan dan mengeluarkan toksik dari badan. Ini menjadikan kulit yang lebih sihat dan cerah.

Barli mengandungi bahan asid azelaic yang digunakan untuk merawat jerawat. Ia dapat mengurangkan keradangan pada kulit, mengelakkan daripada liang pora kulit tersumbat. Barli juga bersifat antioksida yang dapat melawan radikal bebas. Ini melambatkan proses penuaan.

Ambil barli yang dikisar dan campurkan sedikit air untuk dijadikan mask muka. Biarkan selama 10 minit dan kemudian bilas dengan air yang bersih. Amalkan beberapa kali seminggu. Insya Allah kulit bertambah bersih, cantik dan tegang.

8. Menyejukkan Tubuh

Air barli sangat bagus untuk menghilangkan rasa panas badan. Hentikan pengambilan air berkarbonat, dan bertukar kepada air barli. Campurkan setitik stevia dan perahan limau. Sesuai diambil dalam keadaan suam ataupun sejuk.

9. Membekalkan Nutrisi Penting Kepada Ibu Hamil

Sama ada mengambil air barli atau menggantikan nasi putih dengan barli sangat bagus untuk ibu yang hamil. Selain membekalkan vitamin dan mineral, ia membantu mencepatkan proses penghadaman, mencegah sembelit, mengawal kadar gula dalam darah untuk mengelakkan masalah diabetis semasa hamil.

Air barli dapat mengeluarkan toksik dan air yang berlebihan dari badan. Ini boleh mencegah daripada edema.

Para ibu yang menyusu anak meningkatkan kadar penghasilan susu badan. Campurkan air barli yang panas dengan 1 sudu teh jintan manis, biarkannya selama 5-10 minit dan kemudian minumnya.

10. Meningkatkan Kekuatan Sistem Imuniti Badan

Sistem pertahan badan adalah perkara yang penting, untuk melindungi tubuh badan daripada jangkitan dan serangan kuman seperti demam, selesema dan lain-lain. Mengambil barli menggantikan nasi atau mengambil air barli sangat bagus untuk meningkatkan sistem imuniti tubuh kerana ia dipenuhi dengan pelbagai nutrisi seperti vitamin B, zat besi, kalsium, magnesium, zink dan selenium. Barli juga mengandungi zat besi, bagus untuk mencegah daripada anemia dan keletihan (fatigue).

Semoga bermanfaat.

Kredit: Dr Zubaidi Hj Ahmad


Apabila Isteri Jadi Seorang Ibu, Berakhirlah Masa Tidur Yang Sempurna. Dunia, Impian & Cita-Cita Hanya Untuk Suami & Anak-Anak

Isteri itu dijadikan dari tulang rusuk dari bahagian tepi. Dekat di lengan untuk dilindungi, dekat di dada untuk disayangi dan dekat di hati untuk dicintai.

Pengorbanan isteri bukan hanya melahirkan dan membesarkan anak, tapi  lebih daripada itu. Semuanya dilakukan demi keluarga tercinta.

KITA LELAKI BANG.

Baru ini aku berkesempatan singgah ke Mahkamah Syariah menemani saudara perempuan aku menyelesaikan hal rumahtangganya.

Kasihan, sedih dan marah yang bercampur baur bila aku tahu kes sebenar saudara perempuan aku ni. Pasangan lelakinya pula tak hadir sedangkan saman telah pun pihak lelaki terima.

Cukup melambat dan menyusahkan urusan bicara serta penyelesian antara mereka.

Sepanjang tempoh perkahwinan tidak bekerja, memukul dan memaki, ditanggung serba serbi oleh isteri, ditangkap atas kes dadah dan bermacam hal lagi.

Itu pun masih tak reti bersyukur.

Peluang demi peluang telah diberi, hinggakan keluarga pihak perempuan langsung tidak tahu menahu, cukup tabah bagi seorang isteri merahsiakan perkara sebegini dari pengetahuan keluarga sendiri.

Seolah-olah taklik perkahwinan yang kau sebagai suami lafaz sebelum ini bagai angin yang berlalu pergi.

Sepertinya kita yang lelaki dan suami ini lupa janji pada mertua, lupa janji pada isteri dulu dan paling mengecewakan, lupa janji pada orang tua kita sendiri yang siang malam mendoakan kebahagiaan dan kejayaan kita sebagai anak.

Aku ni lelaki, kau orang pun lelaki. Kita ni memang Tuhan ciptakan fitrahnya tertarik pada benda yang cantik, kebendaan, duit, wanita yang cantik, juga pada rumah dan kereta yang cantik.

Nafsu kita besar, kau orang pun faham.

Kalau nak lawan fitrah, kita akan jadi geng kunyit yang dilaknat oleh Allah. Nak buat macam mana? Cuma, kita ni dikurniakan akal dan tanggungjawab sebagai seorang lelaki, suami dan bapa.

Sebelum kahwin kau memang akan menilai bakal pasangan dari segi luaran, penampilan, paras rupa dll. Tapi bila dah sebantal esok, kau akan lalui fasa dimana pasangan tahu busuk mana mulut kau bila bangun pagi, hebat mana bunyi dan haruman kentut kau.

Tak ada benda yang kekal kat dunia ni, Allah dah beritahu. Takkan ada, lebih-lebih lagi kesenangan, kesusahan dan paras rupa. Tak campur kecing atau berak lupa nak flush. Belum cerita spender dan stokin campak merata.

Inikan pula duit motor dan duit rokok pun isteri yang bagi. Allah, apa gunanya hidup jadi lelaki? Tak malu ke?

Kau ada cara kau enjoy, aku ada cara aku enjoy. Takat karaoke, tak salah, tak berdosa pun. Yang salahnya bila kau dok menghidap benda yang bukan-bukan, usung perempuan ke hulu hilir masa bini kau tengah berpantang, masa sedang membaik pulih tenaga dan luka meneran keluarkan zuriat benih cinta demi perkahwinan kau.

Isteri dalam pantang sepatutnya kau jaga 24 jam. Emosi, keperluan dan semangat untuknya. Tak tengok isteri bersalin dalam labour room ke? Tak rasa bertambah sayang pada isteri ke lepas anak kau keluar?

Janganlah sampai sanggup cederakan isteri sendiri demi perempuan lain yang belum gelebeh perutnya bawa zuriat kau. Bacul kau pukul isteri sebab perempuan lain. Dayus kau pukul isteri jika isteri tak ikut kata kau yang menyuruh buat benda yang bukan-bukan.

Kalau jadi depan mata aku, aku mesti join. Mesti.

Perempuan bawa perut ni penat bang. Sangat penat, dengan alahannya lagi. Macam Eleena, aku baru keluar toilet lepas mandi dikatanya aku bau ikan kering, belum sakit pinggang lagi, itu belum asik keluar masuk toilet.

Sampai ada perempuan yang terkencing dalam seluar sebab baby dok tekan-tekan pundi diorang, tak boleh control langsung. Kekadang sampai menangis sebab letih. Kita yang lelaki ni paling letih, paling kuat pun tertidur.

Tolonglah kita lelaki ni jangan jadi jantan keparat yang sebelum kahwin hari-hari panggil sayang, lepas kahwin penumbuk yang melayang. Kau tengok Ayah Rani Kulup, muka punyalah ganas tapi sayang kat bini dia kau tahu?

Sebab tu suka aku pesan, kurangkan melepak kurangkan enjoy, apa kau dapat kalau asik nak enjoy je? Member cabar, member hasut, macam-macam jadi nanti. Kalau tak ada urusan penting, luangkan masa dengan anak isteri.

Ikut sangat cakap member, bukan dia yang doakan kau sepanjang hari. Kau susah nanti isteri juga disebelah.

Apa yang kau dapat ikut sangat apa member cakap, apa member buat? Bangang ke tak boleh fikir?

Dah kahwin buat cara dah kahwin. Hargailah isteri kita yang bertarung nyawa melahirkan anak-anak, cuba tenung wajah isteri di saat isteri sedang tidur, tak rasa sayang dan kesian ke? Bila kau curang tak rasa serba salah ke?

Jaga-jaga bang, bila kau rasa dah bosan dengan isteri, beratus lagi lelaki lain yang teringin atau nak menggantikan tempat kau. Sentiasa akan ada yang sanggup. Masa tu baru kau tahu langit tinggi ke rendah.

Isteri yang dalam berpantang ni, sakitnya tak hilang lagi. Eleena sampai sekarang tak boleh genggam tangan sekuat dulu. Sekali isteri kau jadi seorang ibu, berakhirlah masa tidur dia yang sempurna. Dunia, impian dan cita-cita dia hanya untuk kau dan anak-anak.

Takkan kau sanggup keluar karaoke dengan perempuan lain sambil berpegangan tangan? Habis semua lelaki handsome macam aku kena cop Playboy, aku kalau nak pergi karaoke lepas ni pun line dah tak clear.

Tolonglah ingat, ingat, ingat. Lelaki dilahirkan untuk berkorban dan berjuang, bukan asik mengangkang. Kalau tak bersedia, tak puas lagi enjoy main game sampai tak nak kerja, yang kau kahwin tu pasal apa?

Perkahwinan ni saling melengkapi, bukannya mementingkan diri sendiri.

Kita yang jantan ni asik nak mengikut Sunnah atau perbuatan Nabi kalau bab kahwin lagi atau bab perempuan, tapi ada tak ikut perbuatan Nabi Muhammad sendiri yang tak pernah memukul kaum wanita?

(HR Ibnu Majah)

Ubahlah.

Aku pun ada 2 anak lelaki, aku tak tahu bagaimana masa depan mereka nanti tetapi kita sebagai lelaki jadilah pemimpin dan ketua keluarga yang bertanggungjawab serta pandai bersyukur.

In shaa Allah.


Menangis Dalam Pelukan Anak. Rupanya 3 Hari Ibu Ni Harungi Banjir Sendirian, Buat Ramai Yang Sebak!

Berat mata memandang berat lagi ujian yang harus dilalui oleh mangsa banjir di beberapa lokasi. Begitu juga buat penduduk di sekitar Pantai Timur, berdepan dengan banjir besar memaksa mereka untuk berpinda ke lokasi yang selamat hingga keadaan banjir kembali surut.

Ekoran itu, selepas beberapa hari ‘berkampung’ di pusat pemindahan, akhirnya ada antaranya dibenarkan pulang bila keadaan semakin pulih.

Meskipun hati berasa lega dapat pulang ke rumah sendiri, namun siapa yang tidak sedih apabila melihat keadaan rumah yang berlumpur dan rosak teruk kesan banjir yang melanda.

Begitulah apa yang terjadi kepada seorang ibu yang berusia ini, dia terus menangis di dalam pelukan anaknya bila melihat keadaan rumah peninggalan suami yang penuh dengan lumpur dan sampah sarap.

Difahamkan ibu ini berasa terkilan apabila harta peninggalan arwah suaminya itu musnah dek kerana banjir yang melanda.

Terdahulu, dikatakan ibu ini terpaksa berdepan detik cemas mengharung banjir sendirian apabila anaknya tidak dapat pulang dek kerana jalan utama sudah dinaiki air. Meskipun anak risaukan keadaan ibu, namun anak lelakinya terpaksa akur untuk membatalkan perjalanannya pulang ke kampung sehingga keadaan air banjir kembali surut.

Meninjau di ruangan komen, rata-rata warganet turut bersimpati dan sedih melihat keadaan dan mendoakan agar dipermudahkan urusan setiap mangsa banjir.

ya allah, kau angkat LA segala kesusahan kesulitan umat mu ya allah.gantikan yg Lebih bernilai 🥰

Dalam kesedihan ada keredhaan. Bangkit semula bina rumah sepertimana yg ayah sediakan dulu

semoga dipermudahkan segala urusan makcik sekeluarga. Tahun lps kami di Kuantan mcm nielah,rumh mak dn rmh sy msuk selut brbuln buln nak mngmas,redha

Allahuakhbar…mmg sedih tengok. Semoga semua yang terlibat redho dgn ujian Allah ini.


“Tolonglah Jaga Anak-Anak” Pakar Veterinar Tegur Video Kanak-Kanak Hampir Digigit Monyet Bukan Perkara Kelakar

Kanak-kanak sememangnya sangat suka dengan haiwan. Namun begitu ibu bapa tidak boleh membiarkan anak mereka yang masih kecil bersendirian bermain dengan haiwan liar yang berkeliaran.

Baru-baru ini tular satu video seorang kanak-kanak hampir digigit oleh seekor monyet sambil diperhatikan ibu bapanya sehingga seorang pakar veterinar drima_vet terpanggil untuk memberi respon terhadap video tersebut.

Tolonglah jaga anak-anak. Benda ni tak kelakar.

Menurut Dr Ima lagi, ibu bapa perlu memantau dan mengawasi pergerakan anak-anak apabila berada di kawasan haiwan liar untuk mengelakkan daripada perkara buruk berlaku dan boleh mencederakan anak mereka.

Menerusi video tersebut, dapat didengar suara gelak ketawa daripada individu yang merakam kejadian tersebut dan seakan terhibur dengan kejadian cemas yang sedang berlaku.

Pakar Veterinar yang aktif berkongsi info berkenaan haiwan di TikTok ini berpesan supaya orang ramai tidak mengganggu habitat liar kerana berkemungkinan haiwan tersebut akan menyerang apabila mereka rasa terancam.

Nanti monyet tu juga yang akan ditangkap dan dibunuh disebabkan menyerang kanak-kanak.

So basically you have to really understand, dekat situ pun dah ada tulis kawasan monyet liar jadi jangan kacau dan ganggu dia.

Beliau turut mengingatkan bahawa gigitan haiwan liar bukan sahaja akan menyakitkan tetapi manusia berisiko terkena penyakit berbahaya.

Katanya kanak-kanak tersebut bertuah kerana monyet itu tidak menggigitnya.

Menurutnya lagi, dia sebagai doktor veterinar pun sangat berhati-hati kalau berhadapan dengan haiwan liar demi keselamatan diri sendiri.

Lagi satu bahayanya monyet juga boleh bawa penyakit Zoonotik penyakit yang boleh berjangkit ke manusia.


“Untuk Bahagia, Berikan Bahagia.” Inilah 5 Kunci Rumah Tangga Bahagia Menurut Perkongsian Syamsul Debat. Deep!

Jika nak mendapat kebahagiaan, kita perlu membahagiakan orang lain terlebih dahulu. Dengan kata lain untuk bahagia, berikan bahagia. Itu yang perlu dilakukan oleh setiap pasangan suami isteri yang ingin mengecap kebahagiaan dalam alam rumah tangga.

“Keluarga bahagia adalah pilihan kita bukannya datang begitu sahaja. Mohon pada Allah dan pilih cara bahagia. Tapi bukan lihat pada apa yang kita ada tetapi melihat pada sikap kita pada apa yang kita ada. Rumah atau kereta besar bukan gambarkan kebahagaian, tetapi sikap kita rumah walaupun kecil yang mana kita syukur maka itulah asas kebahagian kita.

“Kadang kala kita tidak bahagia kerana kita terlalu mengejar kebahagiaan. Dalam rumah tangga punya kisah berbeza. Kita takkan kenal pasangan selagi tidak berkahwin. Selepas kahwin baru kenal,”ujar Syamsul Debat, Penceramah Bebas dalam satu perkongsian.

Kunci rumah tangga bahagia  kena terapkan kehidupan islam  dalam keluarga. Selain itu, belajar bersyukur dengan apa yang dikurniakan oleh Allh Swt. Inilah lima perkara yang perlu dterapkan dalam rumah tangga jika mahu bahagia.

5 Kunci Bahagia rumah tangga menurut Syamsul Debat

Kunci rumah

Dalam rumah tangga kena ada sistem berasaskan Islam. Praktikkan kehidupan cara Islam seperti solat berjemaah bersama isteri dan anak-anak. Selain itu, bersarapan bersama, doa banyak-banyak. Jangan berhenti meminta daripada Allah kerana Allah tidak pernah berhenti memberi kepada kita setiap hari sampai bila-bila.

Kunci kereta

Kereta melambangkan kehidupan iaitu  suami,isteri,  anak, ibu dan ayah. Suami dan isteri menentukan pemanduan hala tuju keluarga untuk di bawa ke mana keluarga dalam mencari redha Allah.

Kunci pejabat

Rezeki yang halal menerusi sumber pendapatan kita. Biar sedikit tapi berkat. Duit banyak tidak semestinya bahagia.

Kunci syurga

Ia mewakili ibadah kita yang mana merapatkan diri kepada Allah dan Rasul. Mahabbah kecintaan kita kepada Allah supaya ingat tanggung jawab kepadaNya.

Kunci spare

Semua memainkan peranan dalam rumah tangga baik suami, isteri dan anak-anak. Setiap ahli dalam keluarga kena sama-sama bekerjasama. Semuanya kerana Allah.Dalam apa yang kita lakukan termasuk mendidik anak-anak.

Ujar Syamsul Debat lagi, untuk isteri masuk syurga mudah sahaja iaitu taat pada suami dengan memberi layanan first class. Buat yang terbaik dan  layanan kepada pasangan ibarat malam pertama.

tip-tip untuk mendapat kebahagiaan di dunia dan akhirat:

1. Puji: Setiap pasangan perlu saling memuji dan menghargai antara satu sama lain terutamanya dalam semua aspek kehidupan seperti bantu-membantu dalam menguruskan rumah tangga.

2. Peluk: Pasangan suami isteri hendaklah menzahirkan kecintaan melalui pelukan yang mesra sekerap mungkin kerana pelukan menghasilkan kasih sayang yang berterusan.

3. Penghargaan: Sentiasa menghargai pasangan dengan ucapan sayang dan cinta, senyuman dan juga pemberian hadiah.

4. Perhatian: Sentiasa memberi perhatian yang khusus terhadap pasangan agar pasangan tidak merasa dirinya terpinggir dan diabaikan.

5. Persefahaman: Mewujudkan suasana yang ceria melalui sikap toleransi terhadap pasangan.

6. Pergaulan: Menjaga batas-batas pergaulan dengan orang lain bagi mengelakkan daripada berlakunya salah faham, menimbulkan perasaan cemburu seterusnya membawa kepada keretakan rumahtangga.

7. Permohonan: Sentiasa memohon rahmat dan keampunan kepada Allah supaya hubungan yang terjalin kekal terpelihara sehingga ke akhir hayat.

Apabila kita mendekatkan diri dengan Allah dan niat perkahwinan yang dibina untuk mencari keredaan Allah, insya-Allah kita akan beroleh kebahagiaan di dunia dan akhirat serta dikurniakan ketabahan dalam mengharungi cabaran hidup.


Tak Ada Lagi Simpan Ubat Lama, Bila Ini Terjadi Pada Anak Lelakinya!

Apa kata ibu-ibu cuba cek peti ais di rumah anda, tentunya ada tersimpan lebihan ubat-ubatan di dalamnya. Paling tidak, ubat demam anak mesti bukan satu malah beberapa botol ada di dalam peti sejuk. Betul bukan?

Tahukah anda, sebenarnya ubat demam yang telah dibuka tidak boleh disimpan lama dan bila digunakan untuk meredakan demam akan memberi kesan yang sebaliknya. Bukan tambah kebah malah boleh mendatangkan penyakit lain pula.

Jadi ikuti pengalaman ibu muda Puan Nurasykin dalam hal ini dan semoga perkongsian ini memberi info dan manfaat bersama.

BAHAYA SIMPAN UBAT DEMAM

Ada sekali waktu tengah malam, anak sulung kak ekin tetiba demam panas sampai 40’c. Apalagi cecepat keluarkan botol paracetemol dan suap pada anak.

Suhu turun sikit tapi badan masih panas. Kak ekin pun lap-lap badan anak bantu turunkan suhu. Alhamdulillah, demam makin kebah.

Tapi pagi esoknya kak ekin perasan, badan anak depan belakang penuh dengan tompok ruam. Kulit kering bersisik. Anak mula nampak menggaru tak senang dan demam balik.

Kak ekin sangka anak kena campak keladi. Tak fikir panjang terus bawa ke doktor takut sakit makin melarat.

Sampai sana doktor bagitahu, simptom ni biasa kena kalau termakan ubat demam yang dah lama.

Baru kak ekin tahu, rupanya tak boleh kita simpan semula ubat demam yang dibuka. Kena habiskan dalam masa sebulan.

Apalagi, balik rumah terus buang semua ubat-ubat yang ada dalam petiais. Nasib baik lah anak cuma naik alergi. Tak ada apa yang mudarat.

Dalam seminggu jugak lah ruam alergi tu nak hilang. Itu pun sebab dah sapu dengan minyak terapi. Anak takde nak bergaru sangat bila pakaikan minyak tu. Tidur pun lena.

Jadi ibu ayah yang suka simpan ubat demam dalam petiais, tolong buang sekarang kalau taknak mengundang penyakit.

Melainkan penutup ubat tu belum pernah dibuka. SEBABBBBB…

Bila penutup dah dibuka tu, udara luar yang mengandungi bakteria, wap air dan fungi akan masuk ke dalam botol. Dan menyebabkan bakteria merebak dan merosakkan bahan aktif di dalam ubat.

Lagi bagus simpan ubat yang belum dibuka ditempat yang kering dan jauhkan dari sinaran matahari. Supaya kandungan ubat tak terjejas.

Jadi ibu ayah semua beringat lah.
Elak sebelum kena.

Mak dah Insaf!

Update :
Tarikh luput bergantung pada cara penyimpanan. Ada pharmacist bagitahu 2 bulan. Ada yang 3 bulan. Ada juga doktor yang suruh buang terus lepas demam baik.

Macam anak kak ekin suka buka petiais tak tutup balik. So lagi la selalu botol tu berwap sebab simpan bahagian pintu peti ais. Jadi kak ekin nak selamat, buang lepas 1 bulan tempoh buka.

Apa pun, better ibu ayah rujuk pada doktor untuk dapatkan kepastian. Kadang simptom lebih kurang tapi sakitnya tak sama. Kak ekin cuma sampaikan apa yang doktor terangkan pada kak ekin ikut keadaan anak masa tu.


Tengah Nak Berdiet Tapi Terlebih Makan, Pakar Dietition Ni  Sarankan Buat Begini!

Memiliki tubuh badan yang kurus  dan langsing sering dikatakan sebagai cantik.  Sebab itu juga tidak hairanlah ramai wanita ingin berdiet untuk kekalkan berat badan ideal.

Pun begitu, dalam mengawal pengambilan makanan harian, bukanlah sesuatu yang mudah untuk dilaksanakan.

Sering sahaja keinginan untuk berdiet ‘kalah’ dengan nafsu makan.

Oleh itu, jika ini terjadi bagaimana cara atau usaha yang boleh dilakukan untuk menyelamatkan diet anda.

Nak tahu lanjut, jom baca perkongsian pakat dietition ni.

Saya Dalam Diet Tapi Sudah TERLEBIH MAKAN! Apa Perlu Saya Lakukan ?

1) First…Rileks – anda makan dlm 3500 kalori baru blh buat 1 pound fat. Setakat 1 slice kek atau fries tu xkan menjejaskan skala penimbang Tapi jangan TER OVER EAT SANGAT

2) Potong sikit makanan pada meal lain dan tambahkan sayur atau buah utk lebih kenyang tapi kalori rendah. Ingat, jangan skip meal. Ia hanya akan mengakibatkan kesan yang LAGI TERUK!

3) Jangan putus asa! Tiada yang perfect dalam diet tapi anda mesti cuba menjadi lebih baik setiap hari

4) Jangan timbang berat badan pada hari tersebut. Walaupun mungkin naik sedikit tapi itu mungkin retention air dari garam yang anada makan. hehehe. Timbang 2-3 hari kemudian.

5) Rekod makanan yang anda ambil tu setiap hari.. jangan terlepas JEJAK. Nanti anda pasti TERKENA BALIK PERANGKAP YANG SAMA

6) Teruskan aktiviti senaman pda hari tersebut seperti biasa. Kalau rasa nk lgi best, lebihkan senaman. Tapi ingat, senaman yang anda buat tu belum tentu dapat bakar kalori yang telah anda overeat.

Key point penting : Memaafkan diri sendiri, Move On.


Tak Mengapa Penat Jaga Anak Nakal Dan Kuat Meragam. Ini Sebab Ibu Ayah Kena Ambil Peduli.

Jaga anak ni memang penat, memang payah, memang mencabar.

Dia suka merajuk.
Dia suka mengamuk.
Dia suka berlari sana sini.

Tapi ketahui la.

Anak yang suka merajuk tu la yang banyak hiburkan hati kita.

Anak yang suka mengamuk tu la yang selalu datang peluk dan cium kita.

Anak yang suka berlari sana sini tu la yang banyak bawa kemeriahan dalam rumah kita.

Dan.

Tubuh kecil itu juga la yang banyak mendidik hati kita untuk lebih syukur & ikhlas dalam hidup.

Setiap hari kita belajar mencintai tanpa mengharap apa-apa.

Setiap hari kita belajar untuk ikhlas berbakti pada anak dan pasangan kita.

Setiap hari kita belajar untuk tidak mengeluh dan menerima segalanya seadanya semampunya.

Syukurilah.

Sesungguhnya penat menjaga anak adalah penat yang berbaloi.

Payah menjaga anak adalah payah yang banyak hikmah di sebaliknya.

Dan mencabar menjaga anak adalah cabaran untuk kita tambah baik kualiti hidup kita sendiri.

Rasa syukur,

Mendidik hati kita untuk lebih menghargai apa yang ada dan berhenti merungut untuk apa yang belum ada.

Dari syukur & ikhlas datang cinta sepenuh hati.

Wallahu A’lam,

Sumber: Mohd Fhais Salim


“Rumah Adalah Sekolah Pertama Untuk Anak-Anak.” – Mantan Menteri Pendidikan Malaysia, Dr Maszlee Malik Titip Motivasi Isu Pdpr, Cabaran Normal Baharu Ini.

Umum mengetahui bahawa kini, sesi persekolahan terpaksa ditunda pada 20 Januari 2021 ekoran peningkatan kes wabak ini.

Rentetan itu, Kementerian Pendidikan Malaysia melaksanakan kaedah pengajaran dan pembelajaran di rumah (PdPR) berbanding persekolah secara bersemuka bagi menyekat penularan wabak ini.

Langkah ini merupakan satu situasi yang sukar kepada semua pihak termasuk ibu bapa. Pelbagai permasalah yang tular di media sosial  berkaitan dengan PdPR ini. Tidak dinafikan usaha ini ada pro dan kontra.

Dalam pada itu, pelbagai usaha yang dilakukan oleh pihak sekolah termasuk membantu golongan ibu bapa yang kurang bermampuan termasuk menyediakan bahan pembelajaran di sekolah secara pandu lalu, datang ke rumah memberi bahan pengajaran dan pelbagai insiatif lain.

Namun bak kata perpatah, alah bisa, tegal biasa, normal baharu ini harus diteruskan demi memastikan anak-anak tidak tercicir dengan pendidikan. Usah merungut atau menunding jari , terus ke depan demi anak-anak.

Menerusi perkongsian video Kak Long Kongsi di facebook, Keluarga, Mantan Menteri Pendidikan Malaysia, YB Dr Maszlee Malik menitipkan nasihat mengenai PdPR agar ibu bapa terus bermotivasi untuk menghadapi cabaran normal baharu ini.

“Ibu bapa yang mempunyai anak pastinya sedang mengikti PdPR sedang bergelut dan berusah agar memastukan anak dapat mengikuti pelajaran dengan baik. Situasi yang yang kta tidak pernah alami. Saya yakin semua ibu bapa prihatin untuk masa depan anak,” ujar dalam program Kak Long Kongsi, Keluarga.

Dalam tempoh ini, beliau juga turut menasihati ibu bapa agar sentiasa mendidik anak minat membaca dan menjadikan sesi dalam pembelajaran dalam talian yang mengembirakan walaupun ada cabarannya.

“Saya yakin anak-anak akan bosan ikuti kelas talian. Begitu juga dengan guru yang perlu  melakukan persiapan dan bercakap. Tapi penghujungnya ia untuk kebaikan anak-anak dan  juga negara.

BAHAN ILMU YANG BERKUALITI

Beliau juga mengingatkan ibu bapa agar sentiasa memberikan kata-kata semangat untuk menuntut ilmu dan belajar. Ingatkan juga anak-anak dengan bahan-bahan pendidikan yang berkualiti di youtube. Juga mencadangkan laman sophia.my yang menyediakan pelbagai pengisan kelas-kelas menarik yang telah disediakan oleh guru yang berbakat untuk manfaat  anak-anak.

“Galakkan juga anak-anak untuk menonton berita atau dokumentari di televisyen, rancangan bermanfaat dan sentiasa timbulkan fikiran yang kritis dengan bertanyakan soalan kenapa, bagaimana dan sentiasa berbicara dengan anak-anak.”

RUMAH MERUPAKAN SEKOLAH PERTAMA

Menyedari bahawa pentingnya ilmu, beliau menyarakan ibu bapa menjadikan rumah sebagai sekolah pertama untuk mendidik anak-anak.

“Jadikan peluang di rumah adalah untuk jadikan rumah sebagai sekolah pertama untuk anak-anak. Yang penting titipkan nilai-nilai mulia, kemahiran yang diperlukan dan akhlak yang terpuji di rumah,.

“Ibu bapa dan guru-guru boleh lakukan semua ini. Anak-anak pula di rumah sentiasa  dengar nasihat ibu bapa dan guru. Juga sentiasa minat membaca dan jangan jemu membaca  buku,” ujarnya mengakhiri perkongsian bermanfaat ini.

IKUTI LANJUT VIDEO ULASAN MANTAN MENTERI PENDIDIKAN MALAYSIA, YB DR MASZLEE MALIK.

Sumber: Video Kak Long Kongsi, Keluarga


Setelah 14 Hari Jasad Anak Sulung Gabenor Jawa Barat Ditemui. Luahan Hati, Undang Sebak Wargamaya.

Bagi yang mengikuti perkembangan mengenai kehilangan anak sulung Gabenor Jawa Barat, Ridwan Kamil, Emmeril Kahn Mumtadz , maklumat terkini dilaporkan telah ditemukan oleh pihak polis Switzerland pada Khamis (9 Jun) selepas 14 hari dilaporkan hilang ketika sedang berenang di Sungai Aare, Switzerland.

Jasad Emmeril atau lebih dikenali dengan panggilan Eril ditemui pada 6.05 pagi Rabu (waktu tempatan) di kawasan empangan Engehalde dalam keadaan tidak bernyawa dan terapung di permukaan air, lapor pihak berkuasa Switzerland.

Khabar duka ini juga dipaparkan di Instagram milik gabenor berkenaan. Kata-kata puitis indah untuk anak tersayang, buat yang membaca pasti mengalir air mata. Sesungguh kasih sayang seorang ayah tiada penghujung buat anak.

“Akhirnya Engkau memberikan kesempatan saya untuk kembali memeluk, membelai dan memandikan anak saya sesuai syariat Islam, juga mengadzankan dengan
sempurna di telinganya persis seperti saat Eril lahir.”

dan MASYA ALLAH,
Walau sudah lewat 14 hari, jasadnya masih utuh
lengkap tidak kurang satu apapun, wajah rapih
menengok ke kanan dan saya bersaksi, jasad Eril
wangi seperti wangi daun eucalyptus.

Sungguh mukjizat kecil yang sangat kami syukuri.

Maha Besar Allah, atas ijinMu,
selama 14 hari sungai Aare benar-benar melindungi
dan mensucikan jasadnya dari marabahaya.

Hai Eril, saatnya kamu pulang ke tanah air, untuk
menghaturkan terima kasih kepada jutaan
yang mendoakanmu.

14 HARI JASAD TETAP SEMPURNA

Manakala menerusi perkongsian di Instastory beliau menjelaskan secara ilmiah kenapa jasad anaknya tetap sempurna walaupun setelah 14 hari hilang di Sungai Aare, Switzerland.

KENANGAN ABADI

UNDANG SEBAK WARGAMAYA


“Tak Sangka Suami Pergi Secepat Ini.” Sebab Tu Sebelum Tidur Berdamailah. Esok Allah Tarik Nyawanya, Tinggal Kita Sendiri. Deep Kisah Ni!

Dalam sesebuah rumah tangga, tak dapat lari dari berlakunya pertelingkahan atau perselisihan faham antara suami isteri. Namun, yang memburukkan keadaan bila mana masing-masing tidak mahu beralah dan ego. Akhirnya rumah tangga yang dibina berantakan.

Lebih-lebih lagi apabila sudah berumur, kita semakin sensitif dan mudah tersinggung, mudah marah. Itu yang mengakibatkan timbulnya konflik. Ini boleh mengancam kehormonian dan keutuhan hubungan suami isteri.

Tanpa sedar ego yang dijunjung tak bawa ke mana, sebaliknya penyesalan yang akan dirasai bila mana pasangan pergi meninggalkan kita buat selama-lamanya. Waktu itu, menangis air mata darah sekali pun sudah tidak berguna. Yang pergi takkan kembali lagi.

“Biasalah isteri kadang-kadang merajuk kan,” kata dia sambil kesat air mata. Aku yang tadi boleh lagi membentuk senyum dah mula rasa berat bibir. Tak mampu membalas aku cuma mengangguk tanda setuju.

Dia sambung, “malam tu pula dia panggil saya tidur sebelah dia. Saya yang rasa berat perasaan nak ikut cakap suami. Saya buat keras tak nak.

Saya sibukkan diri main telefon dan mesej dengan kakak saya. Bercerita pasal suami saya lah. Tak sangka esoknya dia meninggal.”

Lagi banyak air jernih jatuh daripada mata dia. Disapunya kain tuala kecil ke mata kiri dan kanan. Keringkan air mata yang mengalir tak sudah. Makin disapu, makin banyak yang keluar.

Mungkin terkilan sangat dia tak layan suami betul-betul malam sebelum tu.

“Tak sangka ustaz, saya memang tak sangka suami nak pergi secepat ini,” diulang dekat 3-4 kali sepanjang kami bersembang hal kematian suami dia.

Puan ini saya kenal melalui seorang kawan. Dia sungguh nak tahu tentang pembahagian harta. Jadi bawa jumpa dengan saya. Banyak benda bersembang sampai akhirnya dia cerita hal tadi.

Benar kawan-kawan, kita ini selalunya rasa akan hidup lama lagi. Bermasam muka hari ini dengan pasangan, kita biar berlarutan 2,3 hari. Bahkan ada yang sampai berminggu-minggu tak bercakap. Walhal duduk serumah.

Kadang masing-masing tak nak mengalah. Menunggu-nunggu dipujuk. Kalau suami tak pujuk, isteri terus simpan muncung mulut. Biar panjang berjela.

Suami pun sama, kalau isteri tak pujuk punya lah sibuk main game tak sudah. Konon tak ada apa, tapi dalam hati merayu-rayu.

Bertahan-tahan akhirnya lewat malam tertidur. Esok pagi bangun terkejar-kejar urusan nak pergi kerja pula. Kalau sempat bersalaman lah, kalau tak sempat main lambai-lambai begitu sahaja. Mata tak bertentang langsung. Masih pertahan ego sendiri.

Takdir Tuhan salah seorang meninggal. Tuhan ambil dahulu. Tak balik dah rumah lepas keluar pergi kerja pagi tadi.

Allahu.

Tinggal lah seorang sendirian. Waktu ini apa pun dah tak boleh. Nak patah balik masa jangan harap. Meratiblah perkataan maaf berjuta kali sekali pun, dah tak sampai ke deria pendengaran pasangan kita. Ini yang banyak berlaku.

Kawan-kawan yang dikasihi;

Pertahankan ego ni tak akan ke mana. Lebih lagi dalam hidup rumahtangga. Dengan pasangan kita lah lebih lagi untuk kita mudah beralah dan mengalah.

Sebelum tidur setiap malam, berdamailah. Minta maaf dan memberi maaf. Itu lebih baik buat kita dan pasangan.

Bukan untuk orang lain, untuk jiwa yang kita mengaku separuh hidup kita juga.

Sebelum segalanya tinggal kenangan, kalian bina lah kenangan yang indah. Yang menjadi realiti. Bukan cuma dalam mimpi bila kita tinggal sendiri nanti.

Begitulah.

Firdaus Mokhtar,
Balik daripada perjumpaan tu baru lah aku menangis sakan. Ya Tuhan.


Ikut Tip Ini Jika Mahu rumah Sentiasa Bersih Dan Wangi. Ibu Superbusy Sesuai praktis Ni!

Sebagai ibu yang bekerja, ada masanya tidak sempat untuk menguruskan rumah terutama sekali  bab nak mengemas dan membersihkan daripada sebarang habuk dan kotoran.  Hujung minggu adakalanya sibuk dengan urusna lain. Jadi, bab nak mendekorasi jauh sekali. Hanya jika ada masa terluang boleh berbuat demikian. Tapi bab bersihkan rumah mahu tak mahu wajib buat. Jangan sampai rumah macam tongkang pecah.

Usah risau buat ibu superbusy, boleh cuba praktiskan empat langkah mudah ini jika mahu kediaman anda kelihatan cantik dan sentiasa wangi. Jom semak:

1.Habuk Tak Melekat Pada Perabot

Pening perabot dan rumah cepat berhabuk walaupun dilap berkali-kali. Ini petuanya.

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Sumber: Petua Ibu


Banyak Cara Nak Awet Muda, Boleh Cuba 5 Yang Paling Berkesan!

Awet muda memang menjadi impian ramai wanita. Meskipun bertambahnya umur, sebolehnya kita tidak ingin terlihat tua.

Apatah lagi jika usia masih di awal 30an, pun begitu sering kali pula orang beranggapan sudah menjangkau lewat 40an. Ini pastinya akan menjadi mimpi ngeri pula bagi seseorang wanita. Jadi apa usaha anda untuk tampak sentiasa muda?

Sebenarnya ada banyak cara untuk anda mengekalkan keremajaan wajah dan seterusnya kelihatan awet muda. Ini telah pun diamalkan sejak sekian lamanya dan ternyata memberi kesan yang cukup hebat.Ayuh kita lihat satu persatu.

Petua Awet Muda

Ini dia makanan dan minuman untuk awet muda yang wajar kita semua kaum perempuan amalkan untuk tujuan kesihatan dan kecantikan. Dikatakan jika hidangan ini jika diambil selalu anda akan rasa lebih bertenaga dan nampak berseri.

Istimewanya cendawan tremella atau white fungus adalah khasiatnya hampir sama dengan sarang burung. Jadi tidak hairanlah menjadikannya cukup hebat dan bertindak aktif untuk melewatkan kesan penuaan pada wajah.

2. Minuman Halba + kurma

Minum air rebusan halba memang diakui akan kelebihannya. Namun menggabungkan halba yang berkhasiat dengan kurma yang sememangnya berganda khasiatnya buat tubuh rasa lebih hebat. Paling menarik gabungan dua bahan ini bukan hanya sihat malah buat tubuh lebih awet muda.

3. Air mawar

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

4. Ulam

Mengikut kajian Institut Biosains Universiti Putra Malaysia (UPM), anda boleh melambatkan proses penuaan wajah dengan memanfaatkan khasiat pucuk daun gajus.

Terdapat 2 kaedah yang boleh anda amalkan untuk kelihatan awet muda dengan pucuk gajus ini iaitu:

1. Makan begitu saja
– Anda ambil pucuk gajus dan bersihkannya.
– Jadikan pucuk gajus ni sebagai ulam-ulaman semasa makan tengahari atau malam.

2. Minum air rebusan
– Ambil segenggam pucuk gajus dan bersihkan.
– Rebus pucuk gajus tadi sehingga mendidih.
– Bila dah mendidih, anda biarkan ia suam dan minumlah air rebusan tersebut.

5. Jus Pegaga

Rasanya tak perlu diperkatakan lagi mengenai kelebihan ulaman herba yang satu ini. Pegaga sebenarnya cukup banyak khasiatnya buat tubuh kita.

Samada dimakan mentah bersama nasi sebagai ulam atau rajin sikit boleh hasilkan jus pegaga. Sama-sama punya khasiat yang tersendiri.

Ektra Info

Khasiat Jus Pegaga

– menegangkan kulit dan meningkatkan antioksidan
– tingkatkan kecerdasan minda
– merawat parut pembedahan
– hilangkan kesan selulit dan kulit tegang sewaktu mengandung.
– rawat demam panas
– atasi masalah buasir dan penghadaman
– sejukkan badan dan segarkan tubuh
– kurangkan tahap kolesterol dalam tubuh


Datuk Siti Nurhaliza Masak Sambal Udang Petai Untuk Suami Sambut Ulang Tahun Perkahwinan

Penyanyi nombor satu negara, Datuk Sri Siti Nurhaliza meraikan sambutan ulang tahun
perkahwinannya dengan Datuk Seri Khalid Mohamad Jiwa yang ke-16 secara sederhana.

Siti, 43, memuat naik video beberapa jenis masakan air tangannya untuk dihidangkan
kepada suami seperti ikan asam goreng, ketam goreng, asam pedas dan sambal udang petai.

“Sempena anniversary, masak di rumah jaa,” tulis Siti dalam video perkongsian menu masakan air tangannya menerusi perkongsian di Instagram Story.

Benarlah orang kata masakan air tangan isteri sering menjadi pengikat kasih sayang dan kebahagiaan rumah tangga.

Walaupun menu yang dimasak Siti nampak ringkas namun menyelerakan tersebut cukup menggambarkan kasih sayang yang diikat sepanjang 16 tahun melayari bahtera rumah tangga.

Dalam masa yang sama, Siti turut memuat naik video koleksi gambar bersama Khalid ketika awal perkahwinan mereka sehingga dikurniakan dua cahaya mata.

“Alhamdulillah,” tulisnya ringkas pada kapsyen hantaran tersebut di Instagaramnya.

Dalam perkongsian lain, Siti berkongsi acara sambutan ulang tahun perkahwinannya bersama ahli keluarga dan sahabat rapat serta tetamu kehormat YB Tan Sri Noh Omar bersama isterinya.

Alhamdullillah, semalam majlis sederhana sempena Ulangtahun perkahwinan saya & suami . Terima kasih buat tetamu kehormat YB Tan Sri Noh Omar bersama isteri Pn Sri @syazara_aisha yang sudi hadir walaupun padat dengan jadual seharian .
Buat anak menantu, keluarga besar kami dan juga sahabat handai ,terima kasih tak terhingga kerana meluangkan masa bersama sama .

Turut kelihatan kesemua anak-anak dan menantu Siti dan Khalid hadir meraikan sambutan ulang tahun perkahwinan ibu bapa mereka.

Aksi si comel Afwa yang teruja melihat kek ulang tahun perkahwinan ibu dan ayahnya  mencuit hati sesiapa yang melihat.


“Rezeki & Penantian 5 Tahun Untuk Baby Girl Makbul.”  Hamil Usia 41 Tahun, Isteri Tomok Tak Putus Doa, Positif & Jaga Diri!

Penantian pasangan ini untuk menimang cahaya mata perempuan akhirnya dimakbulkan apabila isteri penyanyi Tomok selamat melahirkan bayi yang juga anak ketiga mereka.

Bayi seberat tiga kilogram itu dilahirkan secara normal di sebuah pusat perubatan di Kuala Lumpur jam 1 tengah hari semalam.

Tomok menerusi Instagram memuat naik gambar anaknya itu untuk tatapan peminat.
“Alhamdulillah isteri saya selamat melahirkan bayi perempuan hari ini. Terima kasih Allah, terima kasih semua atas ucapan dan doa buat isteri dan anak saya,” katanya.

Dalam satu perkongsian di laman instagramnya, Ayu meluahkan rasa gembira dan terharu atas kehadiran si kecil mereka.
Journey of my baby girl….
Alhamdulillah…syukur ke hadrat Allah…rezeki dan penantian selama 5 tahun untuk dapat baby girl dimakbulkan….mmg agak sukar untuk conceive terutama ibu-ibu yang sudah berusia atau mempunyai masalah ( I’m feeling it too)…tapi harap ibu-ibu diluar sana jangan putus asa…teruskan berusaha and berdoa…

Finding i’m pregnant after coming back from holiday at Pulau Tioman dalam usia 41 tahun…gembira, risau and mcm2 perasaan coz it’s a risk of baby & mother health too..but keep going doa and think positif and also jaga diri…
After 40 weeks, rabu malam start mild contraction…dibu tak boleh tido over night…the contraction keep going and continuing untill subuh hari khamis…dibu berkira2 nak ke hospital…bukan apa dibu kesian dekat 2 little boys dibu still sleep…nak bangun subuh dibu tengok ada bleeding…ooo…maybe dah tanda kot..dgn contraction yg berterusan i keep jalan rilek2…siap2kan diri..bag semua dah ready dalam kereta then kejutkan my hubby….

Sampai hospital, checking that dibu dah ada bukaan 3cm…and the contraction keep continuing…i did COVID-19 test too…lepas azan zohor dalam 1.25pm lahirlah seorang princess berat around 2.98kg pada 04.06.2020….and of course kelahiran dalam waktu-waktu COViD-19 kita terikat dengan SOP yang harus di ikuti….just handling my baby for a while…dibu kene isolate dgn baby sehingga result COVID-19 keluar….
Terima kasih to all my family, friends and follower yang wish and doakan dibu sepanjang tempoh pregnancy sampai deliver….
Thank you to my lovely husband yang sentiasa ada dalam susah & senang….we manage to harungi bersama dengan dugaan, kekangan, halangan & everything together….i love u so much … ayu sayang shah.

To Arrian & Andra wait for dibu k…will bring your little princess sister going back home soon.


Rupanya Bukan Calang-Calang Untuk Mohon Belajar Di Universiti Oxford & Cambridge, Soalan Interview Paling “Out Of The Box”.

Rupanya bukan calang-calang untuk memohon memasuki universiti hebat di luar negara ia termasuk Universiti Oxford & Cambridge (Oxbridge).

Seorang pengguna facebook telah memuat naik beberapa senarai soalan interview untuk memohon di universiti berkenaan.

Rata-rata warganet tidak menyangka soalan seumpama itu akan ditanya kepada pemohon. Memang soalan paling “Out Of The Box”.

Seterusnya ikuti perkongsian ini.

Soalan yang mencabar minda

Di bawah, saya lampirkan soalan-soalan interview contoh yang di berikan kepada pemohon-pemohon kursus ijazah sarjana muda Universiti Oxford & Cambridge (Oxbridge), maknanya secara amnya mereka berumur 17-18 tahun.

“Bagus untuk high order thinking skill”

Dalam pada itu, rata-rata warganet meluahkan rasa kagum dengan soalan begitu yang dianggap mencabar minda. Malah ada yang bersetuju jika soalan itu begitu lantaran pelajar yang memohon di universiti berkenaan adalah pelajar yang lulusan cemerlang akademik.


Doktor Ini Kongsi Cara Redakan Sakit Belakang Tanpa Ubat.

Kita sering mengalami rasa sakit belakang. Tidak kiralah sama ada disebabkan oleh struktur di sekeliling tulang belakang seperti otot, ligamen atau tulang belakang itu sendiri.

Ada kalanya sakit belakang seolah-olah menangkap pada bahagian pinggang secara tiba-tiba, sehingga kita rasa terkedu dan tidak boleh bergerak.

INI CARANYA

Apa yang boleh kita lakukan ialah berbaring dulu, dan meminta pertolongan dari pasangan kita, sama ada suami atau isteri, atau minta pertolongan dari rakan-rakan jika berlaku di padang atau di tempat kerja.

Pertama sekali dapatkan ais. Letakkan dalam tuala bersih. Tuam ais pada bahagian yang sakit selama 20 min. Ini akan mengurangkan rasa sakit dan bengkak. Lakukan beberapa kali sehingga rasa sakit hilang.

Selepas kira-kira 48 jam, bertukar menggunakan tuam yang hangat untuk merangsang aliran darah dan mengurangkan kekejangan otot. Celup tuala dalam air yang panas, perah keluar, kemudian lipat dan tuamkan ke bahagian pinggang yang sakit. Pastikan tuala itu tidak terlalu panas sebelum diletakkan pada kulit belakang. Biarkan selama sehingga 20 minit. Boleh mengulangi tuaman ini tiga atau empat kali sehari selama beberapa hari.

Selain itu bolehlah buat senaman regangan dengan cara duduk apabila sakit mula berkurangan. Apabila boleh berdiri, cuba luruskan belakang dengan menolak perut atau pinggang ke hadapan, tahan untuk 10-15 saat kemudian boleh rehat kembali.

Apabila bangun dari tidur, haruslah bangkit secara perlahan-lahan. Saya mencadangkan agar buat senaman regangan dulu. Caranya ialah dengan mengangkat tangan ke atas kepala ketika sedang berbaring. Cuba luruskan secara perlahan-lahan. Kemudian cuba tolakkan pinggang ke atas menjauhi tilam. Tahan 10-15 saat. Kemudian rapatkan lutut ke dadadan peluk sekuat yang mungkin.

Bangun perlahan-lahan dari katil dengan gerakkan badan menghampiri tepi katil. Unjurkan kaki ke luar katil dan bangun secara perlahan-lahan dengan menggunakan tangan menolak tilam untuk duduk.

Cara-cara ini mungkin membantu bagi mereka yang mengalami masalah sakit belakang. Jika sakit belakang tidak kurang dengan mengambil ubat penahan sakit atau bertambah kuat atau menyebabkan rasa kebas dan sakit pada kaki, eloklah dapatkan pemeriksaan lanjut dari doktor.

Sumber: FB Dr Zubaidi Hj Ahmad


Bila Seharian Di Rumah Jagaan Orang Tua, Lelaki Ni Kongsikan Pengalaman. Jatuh Air Mata Membacanya!

Hakikatnya begitu banyak keberkatan yang diperolehi oleh seorang anak apabila menjaga mak ayah apabila  dilakukan dengan ikhlas dan tanpa ungkitan. Pun begitu, ada juga daripadanya melepaskan peluang menjaga ayah dan ibu yang semakin uzur dengan pelbagai alasan.

Sedangkang sebagai anak, wajar dalam diri setiap antara kita mempunyai rasa tanggungjawab dan kasih sayang kepada ibu ayah yang telah banyak berkorbon membesarkan kita. Teruslah berbakti kepada orang tua selagi nyawa dikandung badan!

Pun begitu, melalui perkongsian daripada Khairul Hakimin Muhammad yang berpeluang seharian berada di pusat jagaan orang-orang tua untuk melihat sendiri senario di sana, nyata ada 1001 kisah dan perasaan yang tersirat dan tersurat cuba disampaikan. Semoga perkongsian ini dapat ‘menjentik’ emosi dan peringatan buat mendepati masa depan bersama ibu bapa yang semakin berusia.

Saya minta izin dengan beliau untuk duduk di situ dari awal pagi seawal sebelum anak-anak mereka itu hantar ibu bapa mereka ke situ untuk dijaga. Kemudian saya akan pulang selepas mereka juga pulang ke rumah masing-masing.

Saya sampai sekitar 6.45 pagi. Sunyi sepi. Kakak misi dan penjaga rumah itu sudah ketahui kehadiran saya, lalu mereka berikan tempat duduk untuk saya. Selang beberapa minit, sebuah kereta masuk. Keluar seorang lelaki dari pintu hadapan kereta dan membuka pintu belakang dan memimpin seorang wanita tua ke dalam rumah. Perlahan-lahan mereka berjalan.

Di rumah itu ada 2 orang jururawat juga ada 2 orang penjaga.

Wanita tua itu duduk berlunjur di hadapan tv dan kami berkenalan tanya nama dari mana bagai. Kemudian beliau tertidur.

Datang lagi sebuah kereta, juga wanita tua yang dihantar. Dan kereta terakhir yang datang menghantar sepasang suami isteri. Isterinya terketar-ketar, manakala suaminya itu memimpinnya masuk ke dalam rumah. Semuanya elok-elok sahaja. Ada yang duduk depan tv, ada yang masuk bilik dan ada yang berbaring di katil.

Kekesalan Hidup

Kawan saya datang sekitar jam 11.00 pagi. Kami bersembang beriya-iya tentang rumah yang beliau bina itu. Kenapalah buat rumah jagaan orang tua. Syahdu dan sakitnya hati saya melihat anak-anak yang kuat dan membawa kereta hebat namun tidak daya menjaga ibu bapa sendiri di rumah sendiri.

Kawan saya diam sahaja. Memandang saya dengan matanya berkaca.

“hang jangan cakap macam tu lagi Kerul. Aku sendiri tak merasa jaga mak pak aku. Mak aku sakit, sebut nak aku jaga dia. tapi aku sibuk. Aku uruskan banyak bisnes. Pi sana sini. Akhirnya mak aku mati gitu ja. Aku dah on the way balik. Aku berenti kereta, mak aku nak dengar suara aku. Aku pun cakap, mak tunggu San balik mak. Tunggu maak, tungguu mak, San balik sekarang mak.

Hari tu juga penuhnya accident atas jalan. Aku sampai rumah mak aku semua dah siap kebumi. Orang kampung tak mau tunggu. Aku pitam depan rumah mak aku.

Dan aku menangis sampai la ni.”

Beliau cerita yang adik beradiknya berusaha sedaya upaya pujuk ibunya sendiri supaya sabar yang beliau akan balik, akan balik selepas semua kerjanya selesai. Namun tak berjaya.

Itulah kekesalan yang paling besar dalam hidupnya. Si San ini kenalan lama. Kami pernah belajar sama-sama. Namun beliau nun jauh meninggalkan kami dalam dunia bisnes. Keluar masuk China membeli borong dan membuka banyaknya rangkaian jualan berbagai-bagai barang.

Buka Pusat Jagaan Orang Tua

Saya minta izin beliau untuk ceritakan kisah ini. Supaya ramainya dapat manfaat.

Katanya lagi, dia berjaya sebab doa emaknya. Lancarkan berniaga sebab harapan emak dia. dan segala yang dia buat mesti dia telefon emak dia dulu tanya. Itulah yang beliau sering buat.

Namun, dalam banyak-banyak hal, beliau tak sempat menjaga ibunya sendiri kerana sibuknya berniaga. Dan oleh sebab itulah beliau buka pusat jagaan orang-orang tua. Supaya beliau dapat jaga ramainya orang tua yang lain, berharap dosa beliau itu terhapus dengan sedikitnya pertolongan itu.

Saya pula yang menitis-nitis air mata. Kisahnya itu menjadi sebuah peringatan buat saya sendiri.

Saya tanya beliau, kenapa rumah orang tua?

Jawabnya mudah sahaja. Beliau hanya beri kemudahan. Setiap sesiapa yang mahu hantar emak ayah ke sini, wajibnya hantar dan ambil sendiri. Ianya sebuah pusat jagaan untuk dijaga sahaja. Bukan pusat meninggalkan ibu ayah.

Ada banyak kes yang anak-anak kaya raya ini menyediakan jururawat dan bibik untuk menjaga orang tua, namun semuanya tak sabar dan berbuat macam-macam kepada mereka di saat anak-anak ke tempat kerja. Jadi beliau buka pusat ini untuk mereka yang sibuk dan ibu bapa yang tinggal dengan mereka hantar ibu bapa yang dah tak larat menguruskan diri ini di sini.

Saya angguk faham. Mana yang masih pandai menguruskan diri, ok ja tinggal di rumah.

Saya lihat beliau memandang ruang dalam rumah 6 bilik itu dengan pandangan sebuah harapan yang sangat besar. Kami bersalam, beliau terpaksa keluar dan menghadiri beberapa mesyuarat. Saya tinggal di situ bersembang dengan misi cun sepatah dua. Eh. Haha taklah, bersembang dengan pasangan ibu bapa yang datang tadi.

Sukanya saya apabila si ayah itu sendiri mahu ke situ. Rupanya mereka sendiri yang minta kerana tak pandai menguruskannya sendiri memandangkan isteri beliau ada penyakit Parkinson yang agak teruk. Hingga mahu makan, mahu buang air semuanya perlu dibantu. Suaminya pula sudah tua dan tidak terlarat lagi mahu menguruskannya. Saya diam dan angguk faham.

Beliau cakap dengan saya,

“encik, I was a banker long time ago. U takkan pernah tahu u akan sakit, tua dan wajar dihantar ke rumah macam ini. Namun, inilah hidup. If I die here, ok ja! I ok. but please, don’t take my nyawa sebelum my wife mati. Dia kena mati dulu sebelum i. kalau I mati dulu, macammanalah minah ni nak hidup. Dia my other half. Tengoklah tu, dia bukan ingat I pun. I kena introduce diri I everytime nak sembang dengan dia. bayanglah kalau orang tak sabar macam mana.”

Saya pandang sahaja.

Berbeza Situasi

Sebelah petangnya, sebuah kereta datang, kemudian datang lagi dan lagi.

Dikira, pagi tadi mereka keluar dari kereta perlahan-lahan. Berjalan pun perlahan-lahan masuk ke rumah itu. Namun di sebelah petangnya seorang mereka ini ada tenaga luar biasa. Lajunya keluar, lajunya buka pintu kereta tergocoh-gocoh sangat mahu balik.

Dan saya duduk di pangkin itu memerhati. Sama sahaja seperti anak-anak kita merindui rumah selepas pulang sekolah. Itu tetap sebuah sekolah, bukan rumah yang nyaman untuk duduk-duduk dan rehat-rehat. Pastinya ibu bapa ini merasakan benda yang sama.

Dalam hati mereka entah-entah, ‘tak apalah aku ada anak yang sibuk. Hantarlah aku ke rumah mana-mana, biar orang lain jaga, yang penting aku di jaga. Namun, jika aku dijaga oleh anak aku sendiri, lagi aku suka. Dan aku maafkan anak-anak aku kalau dia tak jaga pun. Aku sayang mereka. Biar aku tak dijaga, janji aku sayang mereka.’

O Allah.

Baca artikel menarik lain di sini:

Sesungguhnya aku belajar hari ini

Satunya, seorang anak membina rumah orang tua hanya kerana dia tak berjaya menjaga ibunya sendiri semasa ibunya sakit hingga putus nyawa. Lalu dia kesal sampai dia membina sebuah rumah kasih sayang untuknya.

Ke-dua, aku perhatikan sakitnya menjadi orang tua yang ditinggalkan anak-anak. walau ia hanya 7-8 jam sehari. Malamnya pulang dan menikmati momen makan malam keluarga dan tidur. Hari siang itu tetap hari yang perit untuk dilalui hari-hari hingga berlari-lari mahu pulang dan kembali ke rumah cinta itu.

Ia sebuah derita kawan-kawan. Sungguh. Walau mereka ini iyakan sahaja untuk sesiapa jaga, namun sisa-sisa yang tak terdaya itu masih ada hati yang sama mahukan anak-anak berubah, dan kembalilah menjaga mereka.

Dan kawan-kawan semua,

Jauh di sudut hati saya, iya benar apa yang kawan saya buat ini sebuah pengorbanan yang sangat besar. Namun, tolonglah jaga ibu bapa sendiri. Tolonglah. Walau mereka sendiri mahu ke rumah-rumah ini, halanglah sampai habis daya.

Kerana itu sahaja jasa terakhir kita.

Kawan saya ini pesan kepada saya, “ziarahlah mak hang masa hang paling sibuk. Bukan masa hang tunggu lapang. Lagi sibuk, lagi banyak ziarah mak. Itu yang betul. Sebab emak kita ini kita kena dahulukan.

Kerjaya boleh datang dan pergi berganti-ganti. Ibu bapa, tak ada. Hilang 1, hilang terus.”

Begitulah.


Datin Sri Maria Farida Sambut Hari Jadi ke-50. Persis Seperti Gadis Perawan, Netizen Minta Tip Rahsia Awet Muda

Inspirasi sungguh melihat penampilan pelakon dan ushawan Datin Sri Maria Farida kala meraikan sambutan sambutan hari jadinya pada 28 Mac yang lalu.

Perkongsiannya di entri instagram yang telah muat naik beberapa keping gambar telah menarik perhatian peminatnya.

Siapa sangka, Maria Faridah telah mencecah usia ke 50 tahun tahun ini memiliki susuk tubuh dan wajahnya persis gadis perawan.

Kapsyen yang ditulis penuh inspirasi, selebriti cantik berbintang Aries ini, telah melahirkan rasa kekagumkan kepada peminatnya sehingga ada yang meminta tip kecantikkan diri.

Macam anak dara

Nak rahsia awet muda


Alhamdulillah, Tiada Lagi Masalah Beg Sekolah Berat! Ini 7 Inisiatif KPM Kurangkan Beban Murid

Yang mana sebelum ini anak-anak mengadu beg berat, atau ibu bapa kesian tengok beban beg berat anak ke sekolah, ini berita baik buat semua!

Permasalahan ini mendapat perhatian pihak Kementerian Pendidikan Malaysia (KPM) dan sekakigus mengeluarkan tujuh inisiatif yang bakal meringankan beban pelajar.

Antara tujuh inisiatif KPM bagi isu ‘beg sekolah berat’ ialah :-

7 inisiatif KPM sebagai solusi bagi isu beg berat

1. Penyediaan Lokar

KPM akan menyediakan lokar di sekolah rendah secara berfasa. Fasa I akan melibatkan penyediaan lokar untuk murid Tahap I, iaitu Tahun I, Tahun 2 dan Tahun 3 di sekolah rendah yang beroperasi secara dua sesi. Pelaksanaan ini akan melibatkan 10,662 kelas dengan 323,186 orang murid. Jumlah anggaran peruntukan tahun 2022 untuk Fasa 1 adalah sebanyak RM37.3 juta.

Bagi Fasa 2 pula, penyediaan lokar akan diperluaskan kepada murid Tahap 2, iaitu Tahun 4, Tahun 5 dan Tahun 6 di sekolah rendah yang beroperasi secara dua sesi. Pelaksanaan dijangka pada tahun 2023.

Bagi sekolah satu sesi pula, murid akan menyimpan buku di dalam laci meja di bilik darjah masing-masing.

2. Penyusunan Semula Jadual Waktu

Melaksanakan jadual waktu yang mengandungi tiga hingga empat mata pelajaran sehari, mengikut kaedah dan pelaksanaan yang sesuai terutama aspek pemberatan subjek, ketersediaan guru dan sesi persekolahan.

Di samping itu, sekolah akan diberi kelonggaran untuk menyediakan jadual waktu mengikut kitaran minggu sebagaimana yang sedang dilaksanakan oleh sebilangan sekolah bawah KPM.

[TERKINI]

Selepas hampir 40 tahun isu beg berat murid ke sekolah:

1. Kepada sekolah 2 sesi; KPM akan menyediakan lokar untuk murid di Sekolah bermula tahun ini.

2. Penyusunan semula jadual waktu sekolah murid yg mengandungi 3 hingga 4 matapelajaran sehari.

3. Buku Latihan

Bilangan buku latihan hendaklah tidak melebihi dua buah buku bagi setiap mata pelajaran pada satu satu masa. Setiap buku latihan hendaklah tidak melebihi 80 muka surat.

4. Buku Aktiviti dan Buku Kerja

Murid hanya dibenarkan untuk menggunakan buku aktiviti yang disediakan oleh KPM manakala buku kerja hanya boleh digunakan sebagai bahan rujukan atau bahan ulang kaji di luar waktu pengajaran dan pembelajaran (PdP).

5. Buku Teks Digital

Penerbitan baharu buku teks dalam format digital secara berterusan. Sehingga kini, sebanyak 692 judul buku teks digital telah dimuat naik dalam pelantar Digital Educational Learning Initiative Malaysia (DELIMa). Murid yang mempunyai peranti boleh mengakses buku teks digital melalui pelantar DELIMa.

6. Pendekatan PdP

Guru digalakkan menggunakan pendekatan PdP berpusatkan murid iaitu pembelajaran bertema, modular, pembelajaran berasaskan projek, simulasi amali (virtual lab) atau pembelajaran terbeza.

7. Kerjasama Dengan JAKIM

Kerjasama dengan pihak Jabatan Kemajuan Agama Islam Malaysia (JAKIM) juga diadakan dari aspek penyelarasan uniform agar murid diberi kelonggaran untuk memakai uniform sekolah masing-masing semasa sesi persekolahan KAFA.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


‘Anak Hang Dah Selamat Mandi Darah!’ –Ibu Cerita Jeritan Pembunuh Kejam Selepas Kelar Dua Beradik Sehingga Maut.

Dua beradik maut dikelar oleh seorang lelaki dipercayai penagih dadah di Kampung Kuala Sungai Yan. Dalam kejadian 11.45 malam itu mangsa, Nurul Hanim Idris, 5 tahun, dan adiknya Mohammad Hafiz, setahun, sedang tidur di dalam bilik,

Menceritakan detik ketika kejadian, Noorhasyelawati bersama dua anaknya sedang tidur, tiba-tiba mendengar jeritan seorang lelaki memanggil nama suaminya, Idris Saad.

Tidak lama kemudian abang iparnya, Sobri saad, 52 tahun, turun dari tingkat atas rumah lalu membuka pintu. Sebaik pintu dibuka, suspek bertindak melibas parang mengenai pipi kiri Sobri.

Sobri kemudian lari menyelamatkan diri dan pada masa yang sama suspek masuk ke dalam rumah dan cuba menikam Noorhasyelawati, bagaimanapun tersasar.

Dia menghampiri saya dan terus menikam ke arah perut tetapi nasib baik terkena tirai. Waktu itu saya keluar minta bantuan, nampak suspek terus masuk ke bilik, menuju ke katil tempat anak tidur.

”Saya terus lari pergi rumah kakak untuk minta tolong… tengok apa dia (suspek) buat dekat semua anak saya yang tengah tidur. Waktu itu hati saya memang dah rasa tak sedap,” ujarnya.

Menurutnya, tidak lama selepas itu, dia terdengar suspek menjerit mengatakan anaknya sudah bermandi darah.

“Anak hang dah selamat mandi darah.”

Noorhasyelawati hanya tergamam sebaik kembali ke rumah dan melihat kedua-dua anaknya terbujur kaku berlumuran darah.

“Sebaik sahaja suspek beredar, saya berlari untuk melihat keadaan anak sebelum menemui mereka sudah kaku. Anak saya yang masih kecil dikelar pada leher.

“Saya tidak boleh angkat mereka, kerana terlalu banyak darah di atas tilam,” ceritanya sambil menahan kesedihan.

Ceritanya lagi, anak sulungnya bagaimanapun terselamat kerana tidak diapa-apakan suspek walaupun ibunya turut lari ke rumah sebelah untuk mendapatkan pertolongan.

Sementara itu, menurut Ketua Siasatan Jenayah Kedah, SAC Mior Faridalathrash Wahid, suspek berjaya ditangkap orang kampung sebelum diserahkan kepada polis.

YAN – Dua beradik maut dikelar oleh seorang lelaki dipercayai penagih dadah di Kampung Kuala Sungai YanLaporan Mojo Yan NorJuliana Yaacob

Sumber: Sinar harian & Astro Awani


Ibu Ayah Kena Jadi ‘Morning Person’, Barulah Dapat Lahirkan Anak-anak Hebat!

Adakah anda perasan, perangai kita sebagai ibu bapa dalam sedar atau tidak mesti lebih kurang sama dengan perangai anak-anak kita.  Mana tidaknya, sepanjang hari mereka bersama kita. Baik tindak tanduk kita, baiklah jadinya anak-anak kita.

Begitu juga halnya dalam bangun di awal pagi, jika ibu ayah jenis sambung tidur atau bangun lewat tidak hairanlah anak-anak pun liat bangun pagi. Alangkah ruginya andai seisi keluarga berbuat demikian.

Ini kerana menjadi morning person terlalu banyak kebaikkannya, selain apa yang semua sedia maklum bagus dari aspek kesihatan tubuh badan, bangun awal juga adalah satu cara untuk membuka pintu rezeki malah ada kaintannya juga dalam membentuk anak-anak yang hebat.

Ini sebagaimana perkongsian yang ditulis oleh Najmi Nawawi di akaun facebooknya. Menurutnya ibu ayah perlu bangun pagi menjadi morning person untuk jadi orang yang hebat dan dalam masa yang sama memberi contoh terbaik buat anak-anak.

KITA PERLU JADI MORNING PERSON
Ya betul. Orang yang bangun di awal pagi ialah morning person. Menurut kajian oleh sekumpulan penyelidik University of Leipzig, setiap manusia yang mahu melakukan sesuatu yang benar-benar memberi impak kepada diri sendiri harus bangun awal di awal pagi.

Banyak contoh orang hebat dunia seperti CEO Disney, Bob Iger, dan CEO Twitter, Jack Dorsey sudah terjaga pada pukul 5.30 pagi setiap hari. Atau lihat sahaja kepada icon parenting tempatan seperti Dr Sheikh Muszaphar Shukor. Beliau sentiasa memanfaatkan waktu pagi sebaik-baiknya untuk pastikan anak-anak mendapat yang terbaik.

Kita perlu bangun di awal pagi, untuk jadi orang yang hebat dan mampu memberi contoh yang terbaik untuk anak-anak. Malulah, kalau anak-anak yang bangun terlebih dahulu dari kita. Anak yang hebat kebiasaannya datang dari ibu bapa yang hebat.

Sekiranya kita tahu diri kita ialah orang yang susah bangun pagi, maka kita perlu ubah rutin harian kita agar dapat bangun di awal pagi. Jangan terlalu pentingkan diri sehingga kita abaikan yang lain. Pastinya kita tidak mahu terlepas kebaikan untuk bangun di awal pagi.

Solat subuh ialah perkara yang paling utama dan umpama kunci kejayaan sesebuah keluarga. Kita wajib didik anak kita untuk bangun pagi bukan untuk pergi kerja (mencari rezeki) tetapi untuk sujud beribadah kepada (pemberi rezeki) terlebih dahulu.

Sekiranya perkara asas seperti ini sudah gagal, definisi kejayaan kehidupan pasti diletakkan pada wang ringgit semata-mata bukan keredhaan Allah yang menjadi paksi utama.

Selain itu, faktor kesihatan juga menjadi tuntutan. Ianya bermula dengan sarapan pagi. Kerana jika kita dan anak-anak tidak mengambil sarapan, ia boleh merosakkan sel-sel otak kita kerana kekurangan glukosa dan sumber tenaga.

Dengan bersarapan, fikiran akan lebih segar dan dapat kurangkan tekanan, ini sangat penting untuk pastikan tenaga yang positif sepanjang hari.

Dibantu juga dengan hormon-hormon kortisol yang mula meningkat dalam badan untuk menyediakan badan kita bekerja dengan baik. Seterusnya menjadikan kita manusia yang berkualiti kepada pasangan, anak-anak dan juga kerjaya.

Begitu juga dari sudut memberi contoh ikutan yang baik untuk anak-anak. Khususnya seorang ketua keluarga (ayah), perlu sentiasa ingat bahawa anak-anak lebih cenderung untuk ikut sifat dan perwatakan si ayah meskipun mereka rapat dengan si ibu. Setiap perbuatan kita akan sentiasa diperhatikan anak-anak.


Uwais ‘Throwback’ Momen Keluar Shopping Dengan Ibu, Netizen – “Dia Boleh Cerita Tanpa Linangan Airmata”

Meskipun sudah dua tahun meninggal dunia, nama pelantun lagu ‘semakin’ iaitu tidak lain tidak bukan iaitu Allahyarhamah Siti Sarah Raissuddin sering menjadi sebutan orang ramai.

Baru-baru ini, tular di laman Tiktok sebuah video tentang anak sulungnya, Uwais Alqarni yang mengimbau kembali momen bersama ibu kesayangannya itu membeli belah. Katanya dalam perkongsian itu, ketika mencari baju ibunya tertarik dengan minyak wangi seorang wanita yang lalu di sebelah mereka.

Dek kerana berkenan dengan bau tersebut, ibunya tanpa segan menegur wanita berkenaan bertanyakan jenis pewangi tersebut dan terus membelinya.

“Masa tu beli baju. Ibu terlalu sebelah perempuan ni tiba-tiba ibu macam bau perfume perempuan tu. Ibu kata perempuan tadi tu wangi, ibu nak tanya dia pakai perfume apa. Pastu ibu pergi kat dia ibu tanya dia pakai perfume apa dan ibu beli perfume tu,” katanya.

Usai menceritakan kejadian tersebut, Uwais terus pergi mengambil pewangi itu dan menghidunya seperti rindu akan kehadiran ibunya.

Meninjau di ruangan komen, rata-rata sebak mendengar kisah Uwais dan mengatakan Uwais seoranga anak yang kuat kerana bercerita tanpa menunjukkan reaksi sedih.

Untuk rekod, Allahyarhamah Siti Sarah telah meninggal dunia pada 9 Ogos 2021 akibat jangkitan Covid-19.


“Doa Inilah Mak Baca Ketika Besarkan Kami 8 Beradik.” Bukan Sahaja Anak Dengar Cakap, Amalan Ibu Ini Juga Dapat Tambah Rezeki.

Kasih ibu membawa ke syurga. Pengorbanan saat mengandung sehingga melahirkan tidak terbayar dek wang ringgit. Demi anak-anak semuanya diharungi dengan cekal. Malah setiap masa dan saat, mereka memikirkan hal anak  demi memastikan mereka dalam keadaan sihat sejahtera selain mengharapkan yang terbaik untuk mereka.

Biar perlbagai kesulitan terpaksa dilalui sepanjang membesarkan dan mendidik anak-anak, namun demi meastikan zuriat penyambung warisan mereka ini sentiasa terpeliharna oleh Yang Maha Pencipta, si ibu tidak terhenti dari menitipkan doa.

Perkongsian daripada Pakar Motivasi Tuan Mohamad Bin Mohshin ini mungkin boleh dijadikan panduan oleh semua ibu dalam mendidik anak-anak.

Tadi masa balik dari rumah mak, masa nak salam mak tu, aku sempatlah cakap kat mak..

“Mak, doakanlah alang ni ya.. Sihat.. Kaya..”

Bila aku sebut kaya je.. Mak pandang aku..

“Kenapa mak? Tak boleh ke jadi kaya. Alang nak jadi kaya macam Abu Bakar Assiddiq, macam Uthman Affan..” aku balas terus sebab tengok muka mak pelik je..

“Boleh.. Bacalah doa selalu”

Jadi posting kali ni aku nak share doa yang mak aku ajar.

Mak aku ni memang spesel tau.. Rezekinya memang selalu murah. Kerja cikgu.. Tapi duit simpanan boleh tahan jugak banyaknya. Aku tau sebab selalu tolong dia bank in duit atau keluarkan duit dia.. Walaupun kerja cikgu je.. Pergi haji dah dua kali.

Pernah pergi melancong ke Jordan dan Syria siap support aku sekali sebagai pemandu pelancong, huhuhu.. Rumah ada, tanah pun ada. Loan yang ada hanyalah loan rumah je.. Lain dia banyak beli cash. Duit nya jugaklah selalu guna untuk baiki dan upgrade surau depan rumah..

Anak ada 8 orang. Kata dia semua dengar cakap.. Bangun pagi pun senang.. Dulu-dulu pukul 5 pagi kami adik beradik dah bangun pergi mandi pergi sekolah.. Huhuhu.. Kalau demam pun malam je, pepagi kami semua sihat balik, senang nak pergi kerja.. Rezeki duit pun murah, rezeki anak pun murah..

Okay.. Kembali kepada topik, asalnya aku nak mintak mak doa je, sebab setiap kali aku mintak mak doa, projek Seminar Tapow A kami mesti meletop-letop. Testimoni pun dapat banyak dan gempak.. Paling besar seminar kami hari tu adalah seramai 4200 peserta di Stadium Tertutup Nilai masa bulan Mac.

So, bila aku mintak mak doa, dia suruh aku doa sendiri hari-hari, lepas solat dhuha. Walaupun mak tau doa ibu makbul untuk anaknya, dia tetap nak aku doa sendiri.

Aku yakin ini doa yang dia amalkan. Sebab dia boleh jawab spontan tiga doa ni tanpa lupa. Memang power.

Dia kata amalkan, selalu jadi pada dia rezeki tak putus. Bila rasa duit nak habis je, mesti tetiba ada je rezeki baru masuk.

So, korang kalau rasa bagus, jom lah kita amalkan ya. Share lah bebanyak terutama suri rumah yang mahu keluarganya murah rezeki melimpah ruah. Dalam pada suami pergi kerja, kita banyakkan kirim doa dari rumah.

Ok, inilah 3 doa yang mak aku pesan tadi.

1. Doa Nabi Sulaiman yang memohon rezeki dan kerajaan yang hebat

” Wahai Tuhanku! Ampunkanlah kesilapanku, dan kurniakanlah kepadaku sebuah kerajaan (yang tidak ada taranya dan) yang tidak akan ada pada sesiapapun kemudian daripadaku; sesungguhnya Engkaulah yang sentiasa Melimpah kurniaNya ” Surah Shod, ayat 35.

Doa Nabi Sulaiman, surah Shod ayat 35

2. Doa yang Nabi baca masa minum air zam-zam. Kita amalkan walaupun minum air biasa.

“Ya Allah aku memohon pada-Mu ilmu yang bermanfaat, rizqi yang luas, dan kesembuhan dari segala macam penyakit”

Doa minum air Zam zam

3. Doa Nabi Muhammad sewaktu pagi yang ditulis Imam Nawawi dalam kitab Al-Azkar

“Ya Allah, aku bermohon pada Mu ilmu yang bermanfaat, rezeki yang baik dan amalan yang diterima”

Doa Nabi Muhammad waktu pagi

Semoga bermanfaat buat anda semua. Semoga semua murah rezeki duit, anak pun jadi baik, senang nak urus.


Kesihatan Keluarga Yang Baik Bermula Dari Jantung Yang Berfungsi Dengan Sihat

Siapa sahaja yang tidak sayangkan keluarga? Bahkan ramai yang mengaku keluarga merupakan harta yang paling berharga di dunia ini, tiada galang gantinya. Jadi, sudah menjadi kewajipan untuk setiap orang mengambil berat tentang kesihatan diri dan keluarga bagi menjamin kehidupan yang lebih bahagia dan sihat sentiasa.

Sedar ataupun tidak, ada antara kita yang mengabaikan perkara-perkara yang menjejaskan kesihatan seperti penyakit darah tinggi yang boleh menyebabkan serangan jantung atau strok juga. Umum mengetahui penyakit jantung ini kekal menjadi penyebab utama kematian di negara kita. Ini kerana ia boleh ‘menyerang’ sesiapa sahaja tanpa mengira waktu, tua ataupun muda.

Jantung merupakan otot yang paling penting dalam tubuh badan dan ia merupakan salah satu kunci kepada kesihatan kita sekeluarga.

Tanpa jantung, darah tidak akan sampai ke otak. Tanpa jantung, bahan buangan sel-sel tidak boleh dipam kepada buah pinggang untuk dikeluarkan daripada badan kita. Bahkan tanpa fungsi jantung yang sentiasa mengepam, oksigen tidak dapat dihantar kepada organ lain termasuk paru-paru.

Jelas sekali, betapa pentingnya jantung kekal sihat untuk memastikan tubuh badan kita boleh berfungsi dengan baik.

2023 Utamakan Kesihatan Jantung Keluarga

Seiring dengan pertambahan usia di tahun 2023 ini, mungkin ada yang sedar dari awal dan telah menetapkan matlamat dan berazam untuk pastikan keluarga menjalani hidup yang lebih selesa berbanding tahun 2022.

Namun jangan lupa, semua itu mana mungkin dapat dinikmati andai kesihatan keluarga anda tidak berada pada tahap yang optimum. Lebih-lebih lagi bila berdepan dengan masalah jantung, sedangkan kita tahu kesihatan yang baik bermula dari jantung yang sihat!

Oleh itu, jom kita ketahui tips penjagaan jantung agar keluarga kita kekal sihat:

Lakukan senaman sekurang-kurangnya 3 kali seminggu. Senaman selama 30 minit setiap sesi akan dapat membantu mencegah penyakit kardiovaskular dan dapat menstabilkan tekanan darah seseorang.

Pilih makanan yang rendah dengan lemak tepu dan kolesterol. Jika makan daging, pilih bahagian daging yang kurang berlemak dan kurangkan makanan bergoreng. Pastikan makan buah-buahan dan sayur-sayuran kerana keduanya merupakan sumber serat, vitamin dan mineral yang baik untuk jantung. Di samping itu, amat digalakkan untuk kurangkan pengambilan garam dan gula.

Tangani stress dengan baik kerana ia akan mengurangkan hormon stress dan radikal bebas dalam diri, sekali gus menyeimbangkan tekanan darah dan risiko strok serta kardiovaskular.

Kekalkan berat badan yang ideal di dalam julat 18.5 – 24.9 kg/m2 bagi mengurangkan risiko serangan penyakit.

Tahukah anda dengan berhenti merokok akan mengurangkan kepekatan darah dan penghasilan radikal bebas di dalam darah. Ini bermakna jantung dapat melakukan ‘tugas’nya dengan lebih mudah dan kekal sihat.

Disebabkan penyakit tekanan darah tinggi ini tidak mempunyai simptom, cara terbaik mengesan tekanan darah tinggi adalah dengan mengawasi bacaan tekanan darah. Ini sangat penting untuk kita pastikan tekanan darah kita berada pada tahap normal.

Oleh itu, bagi memantau bacaan tekanan darah adalah disyorkan memeriksa tekanan darah dengan lebih kerap.  Bahkan sangat digalakkan agar anda mempunyai mesin pemantau tekanan darah sendiri di rumah.

Pun begitu terdapat banyak pilihan alat untuk mengukur tekanan darah ada di pasaran, namun mesin pemantau tekanan darah OMRON Healthcare dari Jepun ini boleh dijadikan pilihan terbaik.

Istimewanya Mesin Pemantau OMRON Healthcare

Penggunaan mesin pemantau tekanan darah OMRON Healthcare dapat memudahkan untuk anda mendapat bacaan tekanan jantung yang lebih tepat. Ini memandangkan produk OMRON Healthcare disahkan secara klinikal dan dilengkapi dengan Teknologi Intellisense™ yang membolehkan cuff peranti mengembang dan mengempis pada tahap optimum untuk setiap pengguna. Monitor HEM-7156 turut dilengkapi dengan 360° Accuracy IntelliWrap™ Cuff yang membolehkan anda mendapatkan bacaan yang tepat dan betul seperti di hospital atau klinik dan mudah dipakai dengan hanya menggunakan satu tangan.

Produk ini didaftarkan di bawah Akta 737 dengan nombor pendaftaran peranti perubatan: HEM-7156 (GB8793220-41739)

Nombor Kelulusan iklan: MDAMD 0006/2022


Pakar Kimia Jelas Jenis Minyak Dan Cara Guna Yang Betul

Baru-baru ini, kecoh di media sosial apabila masakan selebriti masakan terkenal, Khairul Amin Kamarulzaman mendapat teguran pakar kesihatan, Dr Rafidah Abdullah  apabila dikatakan tidak sihat disebabkan penggunaan minyak yang banyak.

Namun perkembangan terkini, difahamkan pakar kesihatan berkenaan telah memohon maaf kepada Khairul Aming di atas kenyataan tersebut.

Lanjutan daripada  isu itu, Pakar Kimia, Dr Fatimah Salim cakna untuk berkongsi cara penggunaan minyak yang betul dalam masakan.

Nak tahu cara selanjutnya jom ikuti perkongsiannya.


Hargai Pasangan Ketika Masih Ada. Bila Buat Keputusan, Berbincang. Kerana Suatu Hari Nanti Tak Boleh Buat Semua Tu. Deep Perkongsian Ni!

Bukan mudah menerima hakikat orang yang disayangi pergi dahulu. Lebih memilukan apabila si dia pergi mengejut tanpa sebarang petanda. Pasti sukar untuk berhadapan dengan situasi begini. Terasa seolah-olah dia masih ada dengan kita.

Situasi yang berlaku pada salah seorang wanita ini cukup menyentuh hati. Kehilangan suami tersayang dalam satu kemalangan belum mampu diterima dengan hati yang reda.

“Puan, saya rasa elok saya rujuk puan ke hospital. Puan ke hospital kerajaan atau swasta?”

“Sekejap ya doktor, saya tanya suami saya dahulu,” katanya lalu mengeluarkan telefon bimbit dari tas tangan.

Kemudian tekan-tekan sesuatu di telefonnya, dan kemudian tak semena-mena merendahkan tangan ke riba dan tertunduk menangis.

Aku jadi cemas.

Wanita, ni datang ke klinik dengan aduan demam 3 hari, makan tak lalu, pening kepala, dan mula muntah-muntah. Aku syak dia kena denggi dan perlukan rawatan segera kerana keadaannya agak membimbangkan.

“Kenapa ni puan?” soal aku.

Selepas tu dia cerita dengan lebih jelas situasi dia.

Suami dia ni kerja oil & gas, dan syarikat di bekerja tu berpusat di KL. Jadi, wanita dah biasalah tinggal di JB seorang diri. Semua dia buat sendiri, uruskan sendiri, memang seorang yang isteri yang boleh berdikari.

Cuma, ayah dia pesan padanya supaya apa-apa keputusan yang dia buat, dia eloklah beritahu atau minta izin suaminya dahulu. Ayah dia kata, kalau masing-masing buat keputusan sendiri, tinggal sendiri-sendiri, apa yang tinggal dalam pernikahan mereka berdua?

Jadi, wanita ini, sebagai anak dan isteri yang patuh, akan menelefon suaminya setiap kali dia membuat sesuatu keputusan. Sehari biasanya 5 kali dia telefon.

“Kenapa puan tiba-tiba menangis? Suami tak benarkan pergi hospital ke?” tanya aku.

Wanita tu mengesat airmatanya dengan lengan baju dan dengan teresak-esak dia jawab “Suami saya dah tak ada, doktor.”

Rupa-rupanya 2 hari lepas, semasa dalam perjalanan pulang ke JB, suaminya terlibat dalam kemalangan dan meninggal di tempat kejadian.

“Saya masih tak dapat yakinkan diri saya dia dah tak ada. Saya rasa macam dia masih ada.” ujarnya lalu meletakkan telefonnya di atas meja, kemudian menekup muka dengan kedua-dua belah tangan.

“Bila saya lihat nama dia dalam telefon, baru saya teringat dia dah tak ada.” ujarnya disebalik tekupan tangan di muka.

Aku jeling telefon dia di atas meja. Terpapar aturan buku telefon, dan nama yang dipilih adalah “Arwah Hubby”. Aku tak pasti sama ada dia sengaja set nama suaminya dalam telefon dengan nama awalan Arwah atau bagaimana.

Aku tak tanya lanjut. Dalam keadaan begini, sukar untuk aku bertanya banyak soalan kerana bimbang ia akan menyakiti dia lebih lagi. Jadi aku terpaksa panggil waris yang mengiringi dia ke klinik.

Dia datang dengan ayahnya. Saya terangkan situasinya dan ayah wanita itu faham keadaan tersebut dan berhasrat bawa wanita itu ke hospital. Saya difahamkan, di rumah dia asyik menelefon nombor arwah suaminya dan bercakap seorang diri.

Selepas wanita itu keluar, aku terus menelefon isteri aku. Padahal aku nak makan burger yang dia tinggalkan untuk aku di dalam peti ais. Aku telefon dia untuk minta izin makan burger tu.

Aku telefon tu lebih kepada nak redakan hiba di hati aku sendiri. Betapa bertuahnya aku masih boleh telefon isteri aku. Masih boleh bercakap dengan dia. Dengar suaranya.

Hargailah pasangan kita ketika mereka masih ada. Bila buat apa-apa keputusan, berbincang. Bila nak buat sesuatu, minta izin. Kerana akan datang suatu hari, yang kita dah tak boleh buat itu semua.

Ketika itu, tinggallah kita sendiri untuk tentukan haluan kita.

Dr. Kamarul Ariffin Nor Sadan
Masih ada hiba bersisa di hati

Semoga wanita tersebut terus kuat dan cekal dengan ujian yang dihadapinya. Cakap memang mudah, nak buat sangatlah payah.

Tetapi macam mana sekali pun kita hadapi dengan hati yang reda. Yang pergi sudah pun pergi . Kita yang hidup ni, tak tahu bila pula nanti.